
DE SFINTELE PAŞTI 





BINEŢE PASCALE 


Praznicul Invierii Domnului cade'n plină pri- 
măvară, când — învăluită'n lumina și căldura soa- 
relui — firea 'ntreagă se trezeşte la nouă viaţă. 
Pământu-şi primeneşte podoaba cu verdeață proas- 
pătă, iar văzduhul îmbătător de mirezmuit îşi 
înnoieşte zvonul. Firea şi omul deopotrivă prăz- 
nuiesc cununa minunilor lui 
Hristos, Invierea Celuice 
„cu moartea pe moarte a 
călcat şi celor din mormân- 
turi viaţă le-a dăruit“. 

Prăznuirea este cuve- 
nită. Căci din ea exultă bu- 
curia omului izbăvit din 
robia păcatului şi a morţii, 
bucuria „fiului rătăcit“ şi 
readus la căldura căminu- 
lui părintesc, 

Păcatul primului om 
a fost rodul neascultării, iar 
izbăvirea de păcat este ro- 
dul ascultării desăvârşite. 

Eroul acestei ascultări 
este Hristos, Domnul nostru. 

Trimis de Tatăl „să 
se nască şi să crească, să 
ne mântuiască“ — Fiul lui 
Dumnezeu a luat chip de 
rob „ascultător făcându-se 
până la moarte“ (Fil. 2, 8). 
Până la moarte — nu 
„până la un punct“, cum 
suntem obişnuiţi a asculta noi, oamenii — şi cei 
mari şi cei mici. 

Năcazul şi primejdia i-au ieşit în cale dela 
leagăn. Ispita l-a păscut în fiecare clipă a vieţii 
Lui terestre. Nimic n'a fost în stare să-l clătească 
însă din drumul drept al misiunii cu care l-a'mbrăcat 
Tatăl. Chiar dacă acest drum avea să treacă peste 
suferințele morţii pe cruce. 

Ce dumnezeească replică la slăbiciunea or- 
golioasă a lui Adam şi a urmaşilor lui! Ce pildă 
fără de seamăn pentru noi toți, gata în orice mo- 
ment să ne plecăm ispitelor şi să facem compro- 

misuri cu duhul lumii acesteia! Ce divină lecţie 
de eroism pentru atâţia dezertori ai datoriilor celor 
mai sfinte! Până la pământ s'a smerit Hristos, ca până 
la cer să se înalțe; în mormânt s'a pogorit ca un 
om, ca să'nvieze ca un Dumnezeu! Om adevărat 
şi Dumnezeu adevărat — iată chipul Celuice ne-a iz- 
băvit cu iubirea Sa fără de 
margini ! Ne-a izbăvit, adecă 
ne-a dat putinţa să ne iz- 
băvim,. Ne-a luat povara pă- 
catului strămoşesc şi din 
gârboviţi ce-am fost sub 
povară — ne-a îndreptat, 
ca să putem privi cerul cu 
frumuseţile lui, ne-a luminat 
mintea, ca să putem înţe- 
lege şi plini voia lui Dum- 
nezeu şi ne-a curăţit inima, 
ca să simțim dragostea 
Lui, cu care ne cheamă în 
toată bună vremea la o 
viață nouă pe pămâni şi 
prin ea la viaţa din împă- 
răția cea de dincolo. 
Nime nu merge la vr'un 
praznic în haină murdară 
sau ruptă. Că necinsteşte 
praznicul şi se osândeşte 
pe sine. Nici un creştin 
dreptcredincios nu va prăz- 
nui slăvita Inviere a Mân- 
tuitorului nostru Isus Hristos 
fără să-şi fi primenit haina sufletului său prin sfânta 
taină a spovedaniei şi prin sfânta împărtăşire cu prea- 
curatul Trup şi Sânge al Domnului şi fără să-şi fi al- 
toit în inimă simţirile curate cari fac să crească „făp- 
tura nouă“ — „omul cel nou“, după chipul firii care 
se'noieşte şi ea în fiecare an. Innoiţi prin sinceră şi 
profundă căință, prin care ne identificăm cu prea- 
curatele Patimi ale Domnului, ne vom bucura du- 
păcum se cuvine şi de slăvita Lui Inviere pe care-o 
vestim în creştineştile noastre bineţe pascale: Hri- 


st înviat — Adevărat c'a înviat! 
Po NICOLAE COLAN 

Vin Paştile 


Viorica cea albastră şi cu rouă'mpodobită, 

Se ridică şi se uită împrejurul ei uimită, 

Iar când vede clopoţelul, ea de doru-i se aprinde, 

El cu drag la ea se pleacă şi în braţe-i o cuprinde. 

Şi pe când ei se sărută, pe furiș se'mbrăţișează, 

Toate florile lucrează la podoaba lor măreaţă. 

Toate'n dornic neastâmpăr se privesc la mândrul soare 
Şi'nainte-şi ţes cu grabă haina lor de sărbătoare, 
Copilaşi alerg pe câmpuri și livezi, că-i primăvară: 
Bucuroşi ei o salută şi se joc, strigând pe-afară ; 

-Şi cum dau de floricele, se'nţeleg, şoptesc în taină, 

Şi alearg' atunci în grabă să le coasă mama haină 
Pentru ziua Invierii, că e mare sărbătoare, 

Pentru mic și pentru mare, pentru peatră, pentru floare! 
Tu, stingher, ce laşi în urmă-ţi câmpu'n farmec de poveste, 
Ai văzut că'n viaţa asta fericire tot mai este? 

Bucură-te de podoaba şi viaţa firii'ntregi, 

Taina Paştilor slăvite dacă vreai s'o înţelegi. 


ÎNTRE CREDINȚĂ ŞI ŞTIINŢĂ 


DAFNA-BLAGAIANA 


MISTERUL ÎNVIERII 


„Există un mister al credinței în înviere, așa 
dupăcum există un mister care învălue noaptea 
şi ziua Paştilor. Unul decurge din celălali. Linul 
este ecoul sau prelungirea celuilalt dealungul 
veacurilor. 


Pentru noi creştinii, credința în învierea 
Domnului este o dogmă, pe care o credem şi o 
măriurisim ori de câte ori spunem din Credeu 
cuvintele : „a înviat a treia zi după scripturi“ — 
adecă dupăcum ne grăesc şi adeveresc Scriptu- 
rile (Matei 28, 1—20; Marcu 16, 1—10; Luca 
24, 1—49; loan 20, 1—19; Fapte 2, 22—32; Co- 
rinteni 15, 1—29). Sunt aşa de clare şi precise 
aceste Scripturi, confirmate de alifel şi de o 
istorie bimilenară de luptă, lumină şi biruinţă a 
creştinătăţii, încât a le tăgădui înseamnă a închide 
ochii în fața soareiui şi a striga că nu există 
soare, căldură şi lumină, ceeace, evident, ar fi o 
nebunie, 

Din dogma învierii Mântuitorului Isus Hri- 
stos decurge o altă învățătură de credință fot 
afât de mare şi de însemnată, anume dogma 
despre învierea morţilor, pe care o credem, o 
mărfurisim și o susfinem  întemeiaţi iarăşi pe 
cuvintele din Credeu: aştept învierea morţilor şi 
viaja veacului ce va să fie. 


_ Iată două mistere cari chinuesc mult conştiinţa 
omenirii. Două mistere cari în realitate nu sunt 
decât unul singur: misterul învierii. Este el po- 


sibil? Dacă după trei zile Isus Hristos a înviat, 
esfe posibil ca să învieze şi omul? Este cu pu- 
fință ca dupăce trupurile noastre în curs de vea- 
curi şi milenii s'au prefăcut în pământ şi pulbere, 
la un moment dat printr'un act de atotputernicie 
dumnezeiască să se adune din nou în oase și 
oasele să se îmbrace în haine, aşa dupăcum le-a 
văzut profetul Ezechiil în vedenia sa ? 

Pentru a da un răspuns la aceste întrebări chi- 
nuifoare pentru orice suflet omenesc, să ne 
adresăm unui bărbat de ştiinţă, care pe cât este 
de mare în istoria ştiinţei, pe atât a fost de cre- 
dincios. Să cerem deci lumină dela celebrul 
Newfon, care într'o zi fiind întrebat de niște 
prieteni : cum se împacă ştiinţa şi credința, îndeo- 
sebi cu dogma despre învierea morţilor — a luat 
un magnet puternic şi l-a apropiat de o grămadă 
de pilitură de fier amestecată cu praf de pământ. 
Magnetul a ales şi a atras în jurul polilor săi 
fot fierul din pământ, lăsând în grămadă numai 
praful pământului. 

— Vedeți, a zis atunci savantul, magnetul meu 
strânge tot praful de metal amestecat în pămâni. 
Luaţi o bucată de fier, sfărâmaji-o în pulbere, 
aruncați-o în pământ şi o amestecați cu gunoiu, 
— eu o scof de oriunde cu ajutorul magnetului. 
Apoi, dragii mei, dacă magnetul meu poate face 
acest lucru, trebue să admitem că şi Atotputer- 
nicul Dumnezeu, Făcătorul ceriului şi al pămân- 
fului va dispune de un magnet ceva mai puternic 

decât al meu, cu care să strângă din țărâna pă- 
mântului cenușa și praful oaselor noastre. 

Experiența și declarația aceasta prețioasă 
o putem aduce în legătură cu numeroase expe- 
riențe și mărturisiri de ale reprezentanţilor şi 
creatorilor de ştiinţă din vremea noastră. Să 
amintim dintre ei numai pe T. A. Edison, care 
a fost atât de convins despre existența sufletului 
după moarie, despre nemurire în sens creștin, 
încât în ultimele sale lucrări de laborator a căutat 
să descopere un aparat cu ajutorul căruia să 
probeze existența sufletului independent de corp. 
Nu putem anticipa nimic, dar în privința aceasta 
știința viiforului poate să ne aducă surprize pe 
cari nici nu le bănuim, dupăcum ştiinţa contim- 
porană ne-a adus descoperiri pe cari înaintaşii 
noștri nici nu le-au visat. 

Totuşi, faptul învierii a fost şi rămâne un 
mister, în lăuntrul căruia se privește numai cu 
ochii credinței, luminaţi de adevărul revelaţiei 
divine. In sprijinul acestui mister vine și al doilea 
despre care am amintit la început: misterul nopții 
și al zilei de Paști. 

Despre misterul credinfei în înviere vorbesc 
Scripturile relevate de Dumnezeu şi scrise de 
profeli şi de apostoli. Despre misterul învierii şi 
al zilei de Paști vorbește firea și omul prin 
graiul scripturilor literare ale poeților creştini. 

Acest mister l-a cântat la noi poetul G. 
Coşbuc în poezia „La Paști“ — și pe urma lui 





Scoarța de argint poleit cu aur a Evangheliarului 
slavon din 1436 





Răstignirea.  Piclură bizantină din veacul XIII. 
poetul Oct. Goga în primele două strofe din 
poezia „E sărbătoare“ : 


E sărbătoare pe câmpie 

Și'n suflete e sărbătoare, 
Invie firele de iarbă 

Sub ploaia razelor de soare. 


Sunt Paştile cele frumoase 
Și'n fire svonul lor străbate, 
Clopolnița-şi îndoaie trudnic 
Încheieturile uscate... 


G. Coşbuc infiorat de liniștea și bucuria 
Paştilor, străbate şi mai adânc mislerul Învierii, 
iurnând în versuri nemuritoare taina pe care o 
cuprinde această zi unică din calendarul crești- 
nului. Cânt, soare, flori, pace, primăvară, înviere. 
In sat e sărbătoare şi creștinii făcuți își zic când 
se'ntâlnesc: Hristos a înviat! Prin văzduh se aud 
cuvinte şoptite: sunt glasurile morţilor. E liniște, 
„că Duhul sfânt prin aer sboară“. In altar se 
repetă stihurile învierii. 

4* 

Şi clopetele cântă rar: 
Ah, Doamne, să le-auzi prin vale, 
Cum râd cu drag şi plâng a jale! 


Biserica plină de lumină chiamă poporul 
la rugăciune. In urma convoiului care se îndreaptă 
spre Casa Domnului, 


Vezi şovăind câte-o bătrână 
Cu micul ei nepot de mână! 


Dar iată că poetului îi vine în minte chipul 
mamei singuratice, care-şi plânge copilul dorit. 


La zimbet cerul azi ne chiamă, 
Sânt Paştile! Nu plânge mamă! 


Intr'adevăr ziua de Paşti este o sărbătoare 
excepțională în crugul anului, proprie numai 
Bisericii creştine. Este excepțională prin taina şi 
frumusejea ei împrumutată din adâncul misterului 
învierii pe care-l prăznuim. Este excepțională 
pentrucă aduce atâta pace în suflete şi- atâta linişte 


In pădure 


In pădurea tăinuită 

De lumina orbitoare, 
Creşte muşchiul în răzoare 
Şi răzleaţă câte-o floare. 


Vin noroade de gângănii 
In şiraguri colorate, 

Şi, prin iarbă strecurate, 
Pilda vieţii vor s'arate. 


O cetate neînvinsă, 
Unde glasul tău răsună, 
Cercetată doar de lună 
Fac copacii în cunună. 


Şi, bătând ușor din aripi, 
Sboară păsări prin frunzare, 
Poartă până'n depărtare 
Fermecata lor cântare. 


Din adâncul de pădure 
Cântă cucul singuratic, 
Spune-al inimii jăratic 

Dorul său primăvăratic. 


lar când totul amuţeşte 

Şi zefirul blând adie, 
Molcomit, cu sfioşie, 
Codrul frunza şi-o mlădie 


Ca un fir prelung, de aur, 
Câte-o rază furişată, 

In desimea'ntunecată 
Izbuteşte să străbată... 


în natură, de pare că auzim cum creşte iarba 
şi cum se desfac mugurii. Sunetul prelung al 
clopotelor par'că acum e mai liric şi mai tainic 
şi inimile oamenilor mai calde. Luminile aprinse 
dela încunjurarea bisericii adaugă o notă în 
plus aspectului feeric al serviciului divin, care 
acum e mai frumos ca oricând. 

Misterul învierii a făcut din Maria Magda- 
lena o vestitoare a lui Isus Hristos cel înviat. 
Misterul a făcut din ucenici apostoli şi din apo- 
sfoli misionari sfinţi şi mucenici. Misterul învierii 
a făcut din necredinciosul Toma un credincios 
convins. Acesi mister ne chiamă acum pe toți 
creştinii, ca într'un glas, cu o inimă şi cu un gând 
să preamărim minunea şi să cântăm taina ei. 
— „Invierea Ta, Hristoase, îngerii o laudă în 
ceriuri. Şi pe noi pe pămâni ne învredniceşte cu 
un glas să te slăvim“. 

ILARION V. FELEA 


Şi-i o goană uimitoare 
Intre umbră şi lumină 
Când, în scorburi de rugină 
Alb cu negru se îmbină. 


O minune fără seamă 

Din minuni alcătuită, 

Unde viaţa-i liniştită 

E pădurea mea vrăjită 
DAFNA-BLAGAIANA 





Grigorescu : Primăvara 

POSEDAȚII 





F. Dostoievski 


Incontestabil că FE. Dostoievski e una din 
personalităţile cele mai complexe ale literaturii 
universale, comparabil doar cu Goethe, titanul 
dela Weimer. Pentrucă el „n'a fost numai un mare 
artist, el a fost un mare gânditor şi un mare vi- 
zionar; un dialectician de geniu de asemenea şi 
cel mai mare metafizician al Rusiei“.' Melchior 
de Vogue scria unui prieten: „Dostoievski e enorm. 
Taine îmi spunea zilele acestea, că Zola, Daudet, 
Goncourt şi consorţii nu-s vrednici să deslege pan- 
tofii omului aceluia“. Dostoievski rămâne mare în 
toate sensurile, prin existenţa lui dramatică, care 
ca o cale purificatoare l-a apropiat tot mai mult 
de sfinţenie, prin caracterul autentic rus — opera lui 
fiind o interpretare rusă a universului — în sfârşit, 
cel mai mare scriitor mistic. Geniul poporului rus 
s'a relevat lumii europene şi s'a impus mai ales 
prin Dostoievski şi L. Tolstoi socotiți, cu drept 
cuvânt, ca interpreţii săi cei mai reprezentativi. 
Dacă am face însă o scurtă paralelă între aceşti 
doi mari scriitori, am găsi un contrast isbitor, si- 
tuându-se în două poziţii ireductibile şi ireconci- 
liabile. Astfel Dostoievski duce o viaţă de mizerie 
„nare de multe ori unde să-şi plece capul“, pe 
când moralistul dela lasnaia Poliana, — foarte 
bogat încât St. Zweig, unul din biografii lui, l-a 
putut compara cu biblicul lov — se putea îmbrăca în 
purpură şi vison şi veseli în toate zilele vieţii lui, 





1 N. Berdiaeff: L'esprit de Dostoievski p. 9. 


Profelismul lui Dostoievski 


împrejurare care l-a făcut să declare într'o zi cele 
mai temerare cuvinte omeneşti: „Eu sunt absolut 
fericit“. Tolstoi e un moralist, un revoltat religios 
incorigibil, nu reformator religios faţă de dogma- 
tica ortodoxă, nu neoprotestant stigmatizat ca eretic, 
pe când Dostoievski rămâne constant pe linia stră- 
veche şi inflexibilă a pravilei ortodoxe. Mai mult, 
Keyserling în recenta-i lucrare: „La Revolution 
Mondiale“ nu se sfieşte să scrie: „Cu cât timpul 
înaintează, se descopere că Tolstoi este părintele 
natural al bolşevismului. Fiecare din dramele 
tolstoiene respiră în particular, autenticul spirit 
bolşevic“. Pe când Dostoievski, după acelaş filosof 
este : „Primul mare anunţător pozitiv al unei ere noi“. 
Dacă Dante este gloria catolicismului, Dostoievski 
este gloria ortodoxismului. Dostoievski a fost unul 
dintre cei mai profunzi scriitori creştini, un veri- 
tabil ucenic al lui Hristos. 

Dostoievski n'a fost teolog şi n'a deţinut nici 
o situaţie în cadrul Bisericii, cu toate acestea el 
a dat cea mai optimă expresiune doctrinei orto- 
doxe, aşa cumse realizează ea în procesul tumultuos 
şi dinamic al vieţii. El ştie să sesizeze pe omul 
în mobilitatea-i pasională şi exaltată. El nu este 
numai un fin psiholog, ci el este, după expresia 
lui Berdiaefi un pnevmatolog. „Romanele lui Dosto- 
ievski nu sunt propriu zis romane; ele constitue o 
tragedie, tragedia interioară a destinului uman a 
spiritului uman unic, care se revelează sub di- 
versele-i aspecte şi la diferitele etape ale tru- 
pului său“,! 

În cele ce urmează voi privi mai mult una 
din laturile operei Dostoievskiene care prezintă o 
mai mare actualitate — şi anume profetismul lui. 
Până la răsboi Dostoievski n'a fost deplin înţeles 
şi mai ales profetismul lui. A trebuit să vină marea 
comoţiune a răsboiului mondial, pentruca lumea 
să prindă sensul profund al operei lui Dostoievski, 
care este o vastă şi subtilă exegeză a procesului 
vieţii făcută din înălțimea concepţiei ortodoxe de 
viaţă. Dostoievski n'a schiţat într'un chip genial 
pe firmanentul viitorului numai instaurarea regimului 
ateist-comunist din U. R. S. S$., ci a avut şi viziunea 
luminoasă a unei Rusii regenerată spiritual prin 
forța purificatoare a suferinţei şi a iubirii creștine. 
„In zilele noastre termenile de „profeție“ şi de 
„profetism“ au devenit mai degrabă epitete lite- 
rare. Dar aceste termine trebue să exprime certi- 
tudinea noastră religioasă că profeția n'a încetat 
şi nu poate să înceteze în Biserică. Apostolul 
Pavel interzice foarte clar disprețul faţă de profeţii 


1 N. Berdiaeff, o. c. p. 19. 

şi faţă de Duhul sfânt. (| Tes. V 19—20). Duhul 
însă suflă unde vrea; darul proietic al Duhului 
nu este legat de cinul ierarhic, deşi se poate găsi 
unit cu el. Fără îndoială, discernământul spiritelor 
şi recunoaşterea profeţiei autentice sunt pentru Bise- 
rică o sarcină extrem de grea, căci este totdeauna 
pericol de eroare (peniru aceasta şi Apostolul 
spune: „Toate să le ispiţiţi, ce este bun să ţineţi“ 
] Tes. V 21).! Deşi Biserica în mod oficial nu s'a 
pronunţat asupra profetismului lui Dostoievski, totuşi 
inspitindu-i opera nu poţi să dispreţueşti profeţiile 
lui. Scriiori mari ca N. Berdiaeif, Mereschkowsky 
etc... au recunoscut şi susținut profetismul lui 
Dostoievski. Insuşi I. P. S. Mitropolit Antonie — 
actualmente în exil — în opera sa: „Slove la opera 
lui Dostoievski“ se rosteşte asifel despre profe- 
fismul acestuia : „Nu vom vorbi din partea noastră. 
Trebue să întrebăm pe acest filosof, care a prezis 
aşa de bine ceeace s'a întâmplat. N'am vrut să-l 
credem atunci şi ne-am nenorocit. Să-l credem acum 
şi vom găsi calea către renaşterea umană“.” De 
altfel proieţia lui Dostoievski asupra revoluţiei 
ruse este uşor de verificat istoriceşte. Proietismul 
lui Dostoievski imbrăţişează două mari momente 
din viaţa spirituală a poporului rus, în succesiunea 
lor temporală: |. este etapa regimului sinistru, 
starea actuală din Rusia, când poporul rus este 
într'adevăr sub jugul „bestiei care pronunţă cuvinte 
de hulă împotriva lui Dumnezeu şi a tot ce e sfânt“, 
este Rusia lui Lenin, Trozki şi Stalin încorsetată 
de ateismul armat. Revoluţia rusă este proecţia 
dinamică a viziunii lui Dostoievski. Dostoievski a 
denunţat într'un mod genial revoluţia roşie care 
începea să se elaboreze în regiunile subterane 
ale spiritului rus şi a prevăzut drumurile pe care 
va urma ca şi fructele pe care le va produce. Îi. Dar 
Dostoievski mai este şi profetul creştinismului nou 
al unei Rusii transfigurate şi chiar mai mult încă: 
a „unui cer nou şia unui pământ nou“. Cu aceste 
trăsături profetismul lui Dostoievski se apropie de 
al profeţiilor Vechiului Testament, cari încă profeţiau 
două serii de evenimente — unele mai apropiate şi 
altele mai îndepărtate. Ei anunțau poporului lui 
Israil nu numai ducerea lui în robie ca pedeapsă 
pentru păcatele lui, ci îmbrăţișau şi vremile mai 
depărtate, vremile mesianice. 

Tot astfel şi Mântuitorul în cuvântarea sa 
eshatologică (Ev. Mat. XXIV) proteţeşte nu numai 
iminenta prăbuşire a lerusalimului, din care nu va 
rămânea peatră peste peatră, ci profeţeşte şi a 
doua venire a Lui, cu slavă şi cu glorie multă, 
Evident că până acuma s'a împlinit numai partea 
negativă din profeția lui Dostoievski cu privire la 
revoluţia rusă, despre care putem spune cu toată 


1 S. Bulgakov, „Ortodoxia“ p. 66—67. 
2 Citat după dl prof. N. Crainic. 


certitudinea că „s'a împlinit Scriptura“ ; rămâne ca 
şi partea pozitivă din profeția lui să se împlinească 
într'un viitor care pare a nu îi prea îndepărtat, 

N. Berdiaeif, cel mai bun interpret a lui Do- 
stoievski, observă cu drept cuvânt că: „Dosto- 
ievski a înțeles mai bine mişcarea ce se elabora 
şi scopul spre care tindea. Cu o perspicacitate 
genială el a observat temeliile ideologice şi ca- 
racterul revoluţiei ruse — aproape universale — 
ce se prepara. El a fost profetul revoluţiei ruse 
în sensul cel mai indiscutabil al cuvântului. Şi re- 
voluţia rusă s'a împlinit după Dostoievski; el a des- 
coperit dialeciica sa interioară şi i-a dat o formă. 
În adâncimea spiritului, în evoluţia sa interioară, 
i-a sesizat caracterul ei şi nu în circumstanţele 
exterioare care erau în jurul lui o realitate em- 
pirică. Romanul „Posedaţii“ e scris nu asupra pre- 
zentului, ci asupra viitorului. In realitatea rusă de 
acum 60—70 ani nu exista încă Stavroghin, Chi- 
rilov, Petru Verchovensky, Şigaliev... Aceste ti- 
puri au apărut mai târziu, numai în secolul al 
Xă-lea“. ! Dostoievski singur a înţeles şi încă cu 
mult înainte, că problema socialistă este înainte 
de toate o problemă religioasă, problema lui Dum- 
nezeu şi aceea a nemuririi. „Socialismul nu este 
numai o chestiune uvrieră, sau aceea ce se cheamă 
a patra clasă, ci ea este mai ales chestiunea ate- 
ismului, a unei reîncarnaţiuni moderne a ateis- 
mului; chestiunea turnului Babel, edificat fără 
Dumnezeu, nu pentru a se înălța dela pământ spre 
cer, ci pentru a face să scoboare cerul pe pă- 
mâni*, ? 

În special în romanul „Posedaţii“ Dosto- 
ievski a creati o societate de revoluționari socia- 
liști, cari dacă au apărut bizari şi ireali pentru 
timpul când a fost scris romanul, astăzi însă sunt 
perfect înţeleși şi uşor de ideniificat printre „to- 
varăşii“ din Rusia de astăzi. Aceste personagii 
sunt un extras fidel din galeria conducătorilor bol- 
şevici de azi. Tocmai aici apare tot geniul şi 
darul profetic al lui Dostoievski, că el necunos- 
când marxismul nici realizarea lui postbelică, cu- 
noscând doar socialismul francez din veacurile 
XVIII şi XLX, a unui Saint Simon, şi Prudhomme, 
cari aveau' o nuanță creştină, a putut să pre- 
vadă nu numai naşterea lui de mai târziu, ci şi 
toate consecințele lui de astăzi, a avut viziunea 
exactă şi complectă a bolşevismului de azi şi 
aceasta cu o anticipație de 70 ani. Şi ceeace este 
şi mai interesant e, că în acest roman găsim an- 
ticipate revoluția rusă atât în faza ei iniţială, cât 
şi în evoluţia ei ulterioară; iar dacă azi s'ar căuta 
o inscripție pe frontispiciul U. R. S. S., nu s'ar 


i N. Berdiaeff, op. c. pag. 155—156. 
2 ldem, op. cit. p. 160. 

putea găsi una mai potrivită şi mai concentrată 
ca aceea dată de Dostoievski: „Posedaţii“. lată 
cum se exprimă în privința aceasta Dr. P. Pitov: 
„În pitoreşiile sale producţii literare, „Demonii“ 
şi în parte „Fraţii Karamazov“ sunt o admirabilă 
ilustrare tipologică a revoluţiei ruse care a isbucnit 
la câteva decenii numai, după moartea lui. Oricine 
cunoaşte amănunţit toate laturile şi momentele 
dela începerea şi extinderea acestei revoluţii şi 
apoi ceteşte din nou operile lui Dostoievski, 
uşor se poate convinge cum că numitul scriitor 
caracterizează evenimentele din timpurile noastre 
cu atâta preciziune şi claritate, ca şi cum le-ar 
fi văzut însuşi cu ochii săi şi ar fi luat parte 
direct la acestea.' Dostoievski prin unul din per- 
sonagiile sale anunţa astfel iminenta catastrofă 
rusă: „Dacă acolo (în Europa) — după cuvintele 
din ei — se năruește Babilonul şi căderea lui va 
fi mare, apoi la noi în Rusia nici n'are ce să se 
mai năruiască la dreptul vorbind. La noi nu pie- 
trile vor cădea, ci toate se vor descompune în 
pulbere. Sf. Rusie nu va fi în siare să opună nici 
o rezistenţă ... sunt deja convins de succesul ace- 
stui fel de propagandă subversivă, cum că actual- 
mente în Rusia e locul cel mai potrivit din în- 
treaga lume, unde se poate face orice fără teamă 
de nici o rezistenţă. Prea bine înțeleg pentruce 
an de an bogătaşii ruşi tot mai mulţi pleacă în 
străinătate. Cauza aici este pur instinctivă. Dacă 
vaporul naufragiază, şoarecii fug cei dintâi... 
Aici totul e predestinat şi condamnat“. Când unul 
dintre eroii revoluționari face în numele său şi în 
numele tovarăşilor săi afirmaţia că și fără creşti- 
nism şi fără credinţă vor şti să-şi iubească po- 
porul, vor şti să sufere pentru acesta, să se jert- 
fească chiar, pentru el şi în acelaş timp vor şti 
să nu se despartă de popor la vreme de nevoie, 
să nu-l înşele în anumite înțelesuri...“, primeşte 
replică în care se arată că populismul lor este 
fals, căci nu poţi iubi ce nu cunoşti şi ei nu 
cunosc poporul rus pe care-l despreţuesc şi că 
în delirul lor populist ei se agită pentru po- 
porul francez şi aici numai pentru cel din Paris 
şi culminează sentenţios în această supremă 
formulă: „Dar cine n'are popor, acela n'are 
nici Dumnezeu! Ştiţi desigur că toţi aceia cari 
încetează de a-şi mai cunoaşte poporul din 
care fac parte şi işi pierd legătura cu acesta, 
numai decât pe aceeaş măsură pierd şi credinţa 
poporului, devin sau ateişti, sau indiferenți“. Este 
aici exprimat întreg adevărul tragic al revoluţiei 
bolşeviste. Să vedem acum, cum un altul dintre 
eroii socialişti proiectează revoluţia şi cum îşi cal- 
culează efectivele revoluţionare: „La început noi 





1 „Misionarul* rev. an. VI, Nr. 1, 2, p. 47. 


provocăm tulburări... pătrundem în popor. Ştiţi 
că chiar în prezent suntem destul de puternici. 
Ai noştri sunt nu numai cei cari taie și ard, 
sau cari se întrec în acte de terorism... Ascul- 
taţi! Eu i-am numărat pe toţi învățătorii cari îm- 
preună cu elevii își bat joc de Dumnezeul lor şi 
de leagănul lor, sunt deja ai noștri. Avocaţii care 
apără pe criminalii culţi, motivând cumcă aceştia 
sunt mai desvoliaţi decâi victima lor şi că pentru 
a dobândi bani, n'au putut să nu ucidă — suni 
deja ai noştri. — Elevii cari ucid pe un copil 
pentru ca să încerce senzaţie — ai noştri sunt. Ju- 
raţii ce achită pe criminali, sunt toţi ai noştri. 
Procurorul care tremură la judecată penirucă nu 
e destul de liberal, e al nostru. Administratorii, 
literaţii, o aceștia sunt ai noştri, mulţi, grozav de 
mulţi, fără ca ei să-și dea seama de aceasta“. 
Toţi aceştia mobilizați într'o vastă organizaţie re- 
voluționară, trebue să înceapă propaganda prin 
toate mijloacele, până ce vor reuşi să ducă o 
țară la culmea desnădejdii. Evident că această 
propagandă în Rusia trebue să înceapă sub semnul 
ateist, apoi trebue să fie dinamitate succesiv, ce- 
lelalte baze ale vieţii de stat. „In primul rând 
Dumnezeu, legăturile de înrudire, familia... Trebue 
distrus totul peniru a se construi o nouă clădire, căci 
să propteşti cu proptele vechea clădire este o ne- 
bunie. Pornind dela nemărginita libertate, vom ajunge 
la nemărginita tirănie. A nivela munţii este o idee 
frumoasă, nu ridicolă“. Ceeace este necesar şi 
urgent în lume esie supunerea; apoi cultura este 





Cruce veciorală în email. Veacul XIII. 

un lux aristocratic. „Noi vom ridiculiza dorinţele, 
vom provoca beţiile, intriga, raporturi libere, de- 
străbălare ne mai pomenită, vom anihila orice în- 
ceputuri geniale la copii, vom face toate acestea 
numai "pentru celebra „egalitate deplină“. Noi am 
învăţat meserii şi suntem oameni cinstiţi, de alt- 
ceva nu mai avem nevoie“. Prin urmare supunere 
complectă, impersonaliiate desăvârşită, adevărata 
standardizare, iată ce proiectan eroii lui Dosto- 
ievski şi ceeace au reuşit să realizeze potentaţii 
de astăzi ai poporului rus. Pentruca noua viaţă 
să nu se desfăşoare într'un tempo prea uniform 
şi întrun ritm prea monstru, se vor îngriji 
guvernanţii să provoace din când în când, odată 
la 30 ani — după Şigaliev — „convulsiuni“. 
„(Convulsiunea“ este o reţetă propusă împotriva 
plictiselii, care trebue să dispară în noul stat, ca 
fiind o „senzaţie aristocrată“. „Noi vom proclama 
distrugerea... sguduirea va fi de aşa natură, cum 
n'a mai văzut lumea... Rusia se va întuneca, pă- 
mântul va plânge după vechiul Dumnezeu“. Pe 
ruinile fumegânde ale lumii nimicite va trebui con- 
struită o lume nouă care să se sprijine pe prin- 


DUIOȘIE 


In sufletul meu arde jăratecul nestins 

Ce peste fot aruncă o ploaie de scântei. 

Dar vai ].. scânteia slabă se stinge'n drumul ei 
Nainte ca alț suflet de om să fi atins. 


Şi cât visez incendiul acesta fără fum, 
Aprins de o scântee din propria-mi simţire ].. 
Mi-e inima'nsetată atâta de iubire, 

C'aş săruta săracii ce rătăcesc pe drum. 


O, de-aş putea cuprinde în brațe şi la sân 
Pe toţi copiii lumii, acum când sunt bătrân.. . 
Pe fruntea lor senină, de grijă nebrăzdată, 
Să-i mângăi părintește şi dulce ca un tată! 


E-atât de cald în suflet și-alâta de frumos 
De par'că străluceşte un soare luminos 


Şi mâna mea şi fruntea mă ard ca lacrima 
Şi simt cum se topeşte în piept şi inima... 
P. POSSA 


A tremurat o rază 


A tremurat o rază la fereastră 

Şi am primit-o'n casa mea cu flori 
Să-mi încălzească gândul trist în noapte, 
S'aducă'n mine cânt de sărbători. 


In drum iubirii mele flori i-am pus 

Şi i-am stropit miresme 'mbătătoare, 

Să-mi umple ochii seara de lumină, 

Să-mi verse'n suflet boabele de soare! 
ANA TOADER 





cipii în desăvârşită opoziţie cu cele vechi. Autorul 
acestui sistem e Şigaliev, care a întocmit şi o 
carte în privința aceasta, propunând ca omenirea 
să fie împărțită în două părţi inegale. O zecime 
deoparte, cu drepturi nelimitate şi nouă zecimi 
transformată în „turmă“ ascultătoare. Prin urmare 
temelia vieţii viitoare va fi — nu fraternitatea, nici 
egalitatea, ci cel mai crud despotism: „Tova- 
răşi din toată lumea, uniţi-vă“. Fiindcă Şigaliev e 
„om genial“, el propune ca în societatea viitoare 
să fie bine organizat şi spionajul, cetăţenii fiind 
obligaţi să se spioneze reciproc şi apoi să se de- 
nunţe. Fiecare aparţine tuturor şi toţi aparţin fie- 
căruia. În cazuri excepţionale se vor debita ca- 
lomnii şi ucideri, iar principiul este egalitatea, 
adecă toţi sunt egali în sclăvie. Nivelul ştiinţelor, 
talentelor şi culturii în general, trebue scăzut ca 
să fie accesibil tuturor. „Lui Cicero i se taie limba, 
lui Copernick i se scot ochii, Shakespeare este 
ucis cu pietri: iată şigalievism. Sclavii trebue să 
fie egali. Fără despotism n'a existat încă liber- 
tate şi nici egalitate. Ori, în turmă trebue să fie 


egalitate şi iată „sigalievism“. 
(Va urma). 


Pr. AUREL RADU 

PATIMILE MÂNTUITORULUI 


LA OBERAMMERGAU 


Oberammergau, micul orăşel 
din Bavaria de sus, din zece în 
zece ani este teatrul unor mari 
serbări religioase, în care popu- 
lația înscenează întregul calvar al 
patimilor Mântuitorului. 

Obârşia acestui interesant 
obiceiu datează încă din anul 1634. 
O ciumă nemiloasă, care bântuia 
cu furie regiunea, s'a abătut pe 
la anul 1632 şi asupra acestui 
orăşel, semănând moartea şi îm- 
prăştiind din greu durerea în sânul 
familiilor. Cum nici după un an 
nu s'a potolit, consiliul comunal 
a decis să facă înaintea Provi- 
denței divine un act de credinţă. 
Din sala de şedinţe a plecat în 
procesiune la biserică, unde înge- 
nunchind în fața crucii pe care era răstignit Mân- 
fuitorul, a făcut următorul jurământ : „Doamne, Tu, 
care poți toate, ai milă de noi, izbăveşte-ne de 
această cumplită plagă şi noi îţi făgăduim să ne 
aducem aminte din zece în zece ani în mod demn 
de taina dumnezeeştilor Tale patimi“. Poporul, care 
însoția consiliul, repetă şi el acest jurământ. De 
atunci, spune cronica, „nici un locuitor al Oberam- 
mergau-lui n'a mai căzut jertfă acestei plăgi“. 











„Adevăr zic vouă: Unul din voi mă va vinde...“ 


Primele festivități s'au desfăşurat cu o pompă 
deosebită, deja în anul următor. 

Despre textul acestui teatru sfânt se face 
mențiune abia pe la anul 1683, în cursul răsboiului 
de 30 de ani. E foarte probabil că această în- 
scenare a ultimelor fapte din viața Mântuitorului 
e cu mult mai veche decât anul jurământului de 
credință şi își are originea în jocuri asemănătoare 
din evul mediu. Textul original de sigur a suferit 
în cursul veacurilor foarte multe modificări. Cel 
mai vechiu text existent datează din anul 1662. 
Pe Ja jumătatea secolului al 17-lea se folosea 
textul unui măestru cântăreț din Augsburg, Se- 
bastian Wild, compilat şi el după mai multe texte 
asemănătoare. La reprezentațiile din anul 1750 şi 
1760 s'a folosit textul schimbat de benedictinul 
Rosner, apoi de Magnus Knipfelberger. Cel actual 
păstrând tonul biblic e foarte apropiat de limbajul 
simplu al locuitorilor din acest oraş. S'a încercat 
transformarea textului şi adaptarea tehnicei tea- 
irale a întregei piese la teatrul profan. Locui- 
forii se opun însă cu toată energia la orice ino- 
vaţie de felul acesta. 

Mai nou s'a adăogat şi muzica compusă 
de un institutor din localitate, măesirul Roch 
Dedler. Aceasfă muzică însă nu este un acom- 
paniament al „Patimilor“. Ea însoțește şi susține 
corurile cari leagă diferitele părţi ale piesei 
propriuzise. Corurile acestea formează preludiul 
acțiunii din scenele ce urmează să se desfăşoare, 
sau un comeniar al tablourilor vii din Vechiul 
Teslament, intercalate în piesă. Judecând după 
acestea, rolul muzicei se contopeşte cu acel al 

corurilor, care urmărese un singur lucru, să pre- 
gătească sufletele prin aimosfera ce o creiază, 
spre așteptarea tragediei sfinte, care se va îm- 
plini. E tot ceeace sufletul simplu şi evlavios a 
„putut creia și accepta ca mai nimerit pentru a 
reda fidelitatea tradițională a faptelor mântuitoare. 
Actorii, oameni simpli, locuitori ai orașului, 
fără pregătire artistică deosebită, redau persona- 
giile pe care le reprezintă cu simplitatea sufle- 
lească a omului fără o varietate de nuanţe 
psihice, însă cu o profunzime cu atât mai evi- 


ACOLO UNDE HRISTOS ÎNVIE.., 


dentă. Sub haina biblică în care sunt tmbrăcaţi, 
conştiinţa unui act deosebit de solemn, câștigată 
în cursul veacurilor, uneşte şi transformă cu atâta 
putere masa aclorilor, încât atmosfera creiată de 
ei se răspândeşie peste întreg audiforul, cuprin- 
zându-l într'un fior sfânt de osârdie religioasă. 
Şi mai e ceva, care face farmecul „Patimilor 
Mântuitorului“ jucate la Oberammergau : conştiinţa 
actorilor că ei nu joacă teatru, ci işi îndeplinesc 
un jurământ sfânt față de Celce le-a ascultat 
ruga în vremurile de grea urgie. 1. BOLOOA 


Antichrist trage-a moarte 


Demult nu s'a mai scris aici despre stările 
din Rusia. Şi nu numai aici. Parecă şi cronicile 
marilor periodice occidentale păstrau în timpul 
din urmă o tăcere semnificativă asupra chestiunii 
religioase şi a tratamentului de care se împărtă- 
şeşte ea sub domnia satârului bolşevic. Căci 
despre aceasta-i vorba. Şi, în Rusia, pe această 
chestiune, acum, e linişte. Numai că liniştea, în 
cazuri şi împrejurări ca cele ce se consumă acolo 
acum, nu prevesteşte totdeauna lucruri bune. Totuşi, 
cerul pare a se'nsenina şi frontul antireligios a-şi 
mai domoli entuziasmul. Anumite defecţiuni în fa- 
milie, adăugate la rezistența dârză a poporului 
faţă de teribilele încercări de descreştinare, par 
a fi canalizat toată atențiunea șefilor moscoviți 
asupra unor probleme — deocamdată — de o mai 
acută importanţă. Buletinele cari duceau în lume 
vestea isprăvilor cotidiane ale persecuției elemen- 
tului creştin, s'au rărit. Lucru care prilejueşte pu- 
blicaţiilor ce-au ţinut mereu sub observaţie pe An- 
tichrist, încercări de sinteză asupra evenimentelor 
consumate deja, căutând să desluşască din înţe- 
lesul lor semne pentru cele viitoare. Concluziile 
la cari duc acele sinteze, sunt cari de cari mai 
interesante şi toate îmbucurătoare. Sufletul creştin 
îşi solicită insistent restaurarea în firescu-i drept 
de-a proslăvi şi comunica liber cu Celce l-a zidit. 
Noi dăm aici câteva fapte. Nu din buzunar. În 
cazul acesta — şi peste tot când raportăm despre 
actualități la desfăşurarea şi consumarea cărora 
n'am fost martori — fireşte suntem iributarii unei 
prese, care ne îngrijim să aibă o singură calitate: 
seriozitatea. Şi în aceasta privință, principalul 
meu izvor! cred că rezistă oricărei critici. O 
astiel de explicaţie — care-i precauţiune — era 
necesară. Mai ales că-i vorba de Rusia. Ale 
cărei „minuni“ realizate în toate domeniile — şi 

1 „Crisi nellateismo militante sovietico“, — în revista 


La Civiltă Cattolica, Roma, An. 86-16. Il. 1935; pp. 
561—575. 


mai ales în cel care ne preocupă pe noi — sunt 
atât de unice, încât făcându-le publicitate fără în- 
drumări la sursă, uşor poţi fi lovit de acuza că 
spui basme sau — cel puţin că exagerezi. 


CÂTEVA DATE 


I. Organul Uniunii ateilor militanţi din Rusia, 
Bezbojnik (Fără Dumnezeu), avea următorul tiraj: 


În 1928 . . . . . . 63.434 
zl: +7. bebe /Maedatae! 150.000 
„1930 . . , . . . 325.000 
„ 1930 la sfârşit . 400.000 
„ 1931 la 25 Dec. . . 500.000 


Notăm că în anul 1929 s'a întrodus colecti- 
vizarea forţată. Anul 1930 e celebru prin violenţa 
cu care se executa colectivizarea. E anul în care 
persecujia religioasă luase proporţii înspăimântă- 
toare. Bezbojnik petrece „anii cei . graşi“. Pro- 
iectilele pe cari le sloboade din gura-i de iad, se 
înmulțesc mereu. Şi apoi, începură să scadă. Ca 
număr de pagini şi ca număr de exemplare. Acesta 
din urmă, nici nu-l mai anunţa. Nu era de loc de 
natură să îmbărbăteze. Ar fi semănat numai des- 
curaâjare printre zeloşii rivali ai lui Dumnezeu. 

Il. Această scădere e mai vădită în perio- 
dicul științific al ateilor militanţi: Anfireligiosnik, 
care: 


în 1931 apărea lunar în . 128 p. şi 31.500 expl. 


„ 193? „bilunar în . 64, 

„ 1932 (lulie) apărea lunar în . 64, 

„ 1932 (fine) — tirajul a scăzut la 20.250 expl. 

„ 1954 apare la două luni odată în 48 p. şi 13.000 „ 

Nr. lulie—August 1934, avea un tiraj de 11.700 „ 
Sept.—Oct. . e aia "i 11.580 „ 
Nov.—Dec. E “ Pe 12.000 „ 


În preajma marilor sărbători creştine (d. p. 
Crăciunul), propaganda era înteţită, totdeauna. Să 
se observe şi tirajul publicaţiilor pomenite. 

Catedrala „Mântuitorul“ din Moscva, distrusă de bolşevici 


III. Organizaţia ateilor militanți din Rusia, 
după statistica din 15 Maiu, 1932, numără 5.673.000 
membri. De-atunci nu s'a mai făcut alta. Se 
aşteaptă o nouă statistică anul acesta, cu prilejul 
aniversării unui deceniu dela instituirea Uniunii 
ateilor militanţi. Sunt probe serioase, că numărul 
lor a scăzut mult.  Bezbojnik din 29 Ianuarie 
1934 raporta nemângăiat că în mai multe circum- 
scripții organizaţiile antireligioase s'au desfiinţat. 
În Noemvrie acelaş an, el aducea notița urmă- 
toare: Sovietul local al ateilor militanți era con- 
vins că are o întreagă circumscripție de nuclee 
antireligioase organizate în ținutul Kovron, însă fu 
deadreptul dezolat când primi dela preşedintele 
acelei circumscripţii o scrisoare care glăsuia aşa: 
„Nici în oraş, nici în împrejurimi nu se mai află 
nici o celulă (nucleu). În toată circumscripția 
nu mai este decât un ateu organizat, şi acela 
sunt eu“. 

Desigur că acest picant document nu e unic 
în felul lui. 

Cari sunt cauzele acestei decăderi? 


În 1930 Uniunea ateilor se bucura de con- 
cursul cel mai larg al guvernului şi în particular 
de fioroasa colaborare a GPU-ului. Concurs pe 
care-l tăgăduia. Era mult mai simpatic şi mai 
convenabil să se dea drept o societate indepen- 
dentă de stat, o societate de voluntari şi convinşi 
şi să strige'n gura mare că „popii mint“, când îi 
identifică deadreptul cu puterea sovietică. Această 
uniune, de drept, nu-i un organ administrativ; de 
fapt însă, da! 

Câţiva preoți romano-catolici scăpaţi din insula 
Solovki şi ajunşi cu bine la Roma, au arătat că 
GPU persecută cu furie şi pentru motive pur reli- 
gioase,. Cauza pentru care concursul statului s'a 


anemiat trebue căutată nu numai în rezistenţa 
dârză a populaţiei faţă de încercările de descre- 
ştinare, care desigur n'a fost lipsită de oarecari 
influențe asupra entuziasmului aprigilor persecu- 
tori, ci şi în cazierul personal al şefului uniunii şi 
campaniei antireligioase, ornat nu demult cu un 
păcat din cele pe cari Stalin nu le şiie ierta, 


ASCENSIUNEA ŞI DISGRAŢIA LUI 
GUBELMANN, ALIAS IAROSLAWSKI 


ludeul Gubelmann, cunoscut mai bine sub 
numele de împrumut Emilian laroslawski, e unul 
dintre acele exemplare de soiu, cari ilustrează 
perfect de bine un lucru: cum o canalie şi-o 
nulitate poate ajunge rapid „om mare“. Asta 
fireşte într'o țară în care ordinea, bunărânduiala 
a fost pusă „cu josun sus“. Vechiu bolşevic, 
membru al partidului din 1898, faimos prin exce- 
sele sângeroase comise de el în revoluţia din 
1905, membru în comitetul central al partidului 
din 1921, secretar al teribilei comisii de disci- 
plină a partidului comunist (singura autoritate în 
faţa căreia tremurau teroriştii din GPU), a servit 
cu o sălbatică credinţă pe Stalin în lupta lui contra 
lui Zinoview, Trotzki, Rykow, Bukharin şi alţii, 
ceeace i-a câştigat simpatia dictatorului bolşevic. 
In organizaţia ateilor militanţi, a făcut frumoasă ca- 
rieră şi a crescut, aşazicând, gloria lui cu succe- 
sele ei. Capul alor peste cinci milioane de smin- 
tii cari vedeau în el pe pontiful unei noi religii, 
nu putea să nu-şi ia ifose de om important. 
„Gloria“ i se urcase la cap. In curând avea să-l 
turtească... Nu terminase nici două clase gimna- 
ziale şi se credea a fi devenit unul din intelec- 
tualii partidului. Operele sale urmau a îi traduse 
în mai multe limbi europene. Un profesor dela 
Sorbona, liber-cugetătorul Renato Martel, îl numea 





Stalin, farul roşu 


e 

„profesorul laroslawski“. In colaborare cu alţi 
„intelectuali“ a compilat o Istorie a partidului co- 
munist în patru volume. Stalin a răsfoit-o şi a 
încreţit fruntea. A pus mâna pe peană şi i-a 
făcut o „recenzie“, în care constată că opera nu- 
mită conţine erori fundamențale şi istorice (în 
„Revoluţia proletară“ Nr. 6 din 1931; după locul 
citat). Asta, ca om de litere. Apoi, ca superiorul 
lui politic, Stalin a mers mai departe: l-a tradus 
în faţa comisiei de disciplină a partidului, al 
cărei fidel secretar era tocmai acuzatul. laros- 
lawski a cerut „pardon“. Laş şi de nimic, omul 
care a predicat ani de zile în al său Bezbojnik 
şi'n discursurile sale, că umilința, răbdarea, ier- 
tarea etc., sunt incompatibile cu spirilul revolu- 
ționar, înşiră pe trei coloane, în Pravda din 10 
Dec. 1931, erorile sale, recunoaște că mai sunt 
şi altele şi roagă umilit şi pocăit pe „tovarăşi“ 
să ierte şi să corecteze. Comisia de disciplină nu 
l-a condamnat formal, însă mişcarea atee, după 
disgraţia parțială a şefului ei, s'a resimţit mult. 
La congresul general al partidului comunist din 
lan.—Febr. 1934, Stalin n'a găsit potrivit să dee 
în discursul său, un loc prea însemnat problemei 
religioase. lar laroslawski, scăpat deocamdată de 
mazilire ca prin minune, cu acelaş prilej, fu con- 
strâns de invincibila forță a adevărului, să se spo- 
vedească aşa: „Un inamic, pe care n'am isbutit 
încă să-l înlăturăm din clasa muncitorească şi ţă- 
rănească, este religia. E adevărat că'n lupta ce-o 
ducem contra ideologiei religioase noi am ajuns 
la rezultate importante... Insă am greşi dacă am 
crede că am sfârşit-o cu ea“. Lunga sa tiradă 
împotriva religiei n'a fost aplaudată de loc inimos. 

Chiar în timpul congresului, Bezbojnik (29 
lan. 1934) publica diferite rapoarte ale oficinelor 


CELCE S'A MILOSTIVIT SPRE NOI 


sovietice, cu un pronunţat caracter antiateist. Pre- 
şedintele circumscripției „Stalin“, de pildă, dădea 
Satanei, în scris, pe instructorul sovietului uniunii 
ateilor din oraşul respectiv. Nu mai era nevoe: 
era al lui demult... 

Nu sunt rare prilejurile când se întâmplă lu- 
cruri, la auzul cărora nu ştii ce să faci: să râzi, 
sau să mărturiseşti că setea după Dumnezeu e 
pentru suflete esenţială, ca hrana pentru corp. 
Aşa bunăoară, pe-alocurea, când „,tovarăşii'* se 
întrunesc ca să facă vre-o „epuraţie“ în organi- 
zaţia partidului, întâi întonează cântări religioase, 
ca Dumnezeu să le ajute să-i „curețe“ pe cei de 
nimic. Sau ies cu praporii la semănături, rugân- 
du-se Cerului să binecuvinteze recolta socialistă. 

Dar, alături de aceste semne negative ale 
restaurării religioase în Rusia se pot aduce şi al- 
tele, cari arată în mod poziliv că începutul s'a 
făcut, 


PRIMELE FLORI 


La 27 Aprilie 1934, mitropolitul de Gorki 
(vechiul Nijni-Novgorod), a fost proclamat Mitro- 
polit al Moscovei. Cinci zile mai târziu, la 2 Maiu, 
la catedrala Bunei-Vestiri, centrul eclesiastic al 
Rusiei ortodoxe, o măreaţă slujbă dumnezeiască 
a strâns în jurul sfântului altar pe noul mitropolit 
înconjurat de 20 episcopi, 44 preoţi şi 15 diaconi. 


CONCLUZIE 


Să mai aşteptăm... Dumnezeu nu doarme... 
lar când se va prăbuşi trăgând după sine toţi 
idolii şi slugitorii lui mincinoși, noi vom scrie pe 
mormântul răposatului  Antichrisi modern cel mai 
frumos epitaf, cu cele mai frumoase cuvinte. - 

Breslau, Aprilie 1935, GRIGORIE 1. MARCU 


HRISTOS — MEDICUL 


„Doamne, dacă nu vei face minuni, nu vor 
crede în tine“, — îi ziceau lui Isus învăţăceii. 

Cele mai înduioşetoare minuni le-a săvârşit 
Isus vindecând bolnavii. 

Isus Hristos a fost cel mai desăvârşit medic. 
Arta lui de a vindeca se deosebeşte radical de 
metodele polipragmatice ale ştiinţelor medicale de 
astăzi. Procedeul lui a fost dumnezeesc. 

El vindeca prin puterile sale divine, prin pu- 
terea cuvântului său şi prin puterea privirii sale 
dumnezeeşti, uneori plină de înduioşetoare milă, 
alteori aspră, străpungătoare, mai ascuţită decât o 
sabie cu dublu tăiş. 

Cu privirea Lui deschidea uşa trupească a 
oamenilor, așa cum deschidem noi, cu cheia, uşa 


caselor; dar El intra pe uşa deschisă ca în casa 
Sa. Acolo cunoştea toată durerea, ştia toată sufe- 
rința şi stăpânea toată putinţa de vindecare. 

Mila Sa era aşa de adânc veritabilă, încât 
— înainte de a vindeca pe bolnav — se îmbolnăvea 
şi El alături de cel bolnav, ca apoi să se vindece 
tot alături şi deodată cu bolnavul Său. 

lar în clipa de vindecare şi de înzdrăvenire, 
bolnavul Lui se simţea mai aproape de EI, decât 
un copil de mama sa. 

Puterea Lui pare că se muta din El în trupul 
sleit de suferinţe al bolnavului şi prin această putere 
se vindeca cel bolnav: femeea, care suferea de 12. 
ani în curgere de sânge, suferise multe iratamente 
din partea mulior doctori şi își. cheltuise. toată- 

avuţia pe medici şi farmacie, dar fără vindecare, 
mergea tot in spre mai rău. Sleită de putere, slă- 
bită îngrozitor, era numai piele şi oase, cu faţa 
galbenă ca de ceară, auzind de minunile lui Isus, 
s'a târât cu anevoie prin mulţimea altor bolnavi, 
cari încă s'au îmbulzit la El să-l atingă. Fiindu-i 
ruşine de oameni, din cauza bolii sale, ea sa 
apropiat din spate către Isus, şi pe furiş, s'a atins 
de unul din faldurile hainei Lui; minunea dorită cu 
atâta sete dogoritoare de ea, s'a produs: din forţa 
puternică ce a ţâşnit din El ca un trăznet, toate 
s'au cutremurat în ea şi izvorul de scurgere a sân- 
gelui ei a secat într'o clipire. A voit să se piardă 
prin mulţime, să-şi as:undă ruşinoasa sa rană. In 
loc de dojană Isus îi zise: „Fiica mea, nu te teme, 
credința ta te-a mântuil, mergi în pace“. 

Privirea Lui este aşa de puternică, încât îm- 
blânzeşte cu ea furtuna mării care amenința cu 
pierzania în valuri pe pescarii-invăţăcei, pe când 
El adormise în luntre. Trezit fiind de cei cuprinşi 
de groază, El a privit peste valurile înfuriate şi 
sbiciuite de vânturi turbate; cu privirea Lui le-a 
domolit, le-a liniştit... 

lar învățăceii Lui privindu-i ochii, s'au în- 
spăimântat de liniştea ce s'a făcut deodată şi pe 
mare şi pe faţa Lui. O mare groază le-a cuprins 
inimile lor, iar lumea din corabie se întreba: „Cine 
este acesta, că vânturile şi valurile mării ascultă 
de El?“ 





Isus umblând pe ape 


Mirarea lor a fost şi mai mare, când au văzut 
că privirea Lui stăpâneşte deopotrivă furtunile 
elementelor naturii, ca şi furtunile sufletului omenesc. 


Abia au debarcat de pe marea îinfuriată, pe 
uscat, le venea în faţă o altă furtună, care nu se 
asemăna cu nimic; nu ştiau ce poate fi, vre-un 
animal sălbatec, sau vântoasele fug în faţă cu ei, 
pe câmp, umplându-i de groază cu sbieratul sgo- 
motos ce nu se asemăna nici cu.al omului, nici 
cu al animalelor. Furtunatica arătare apropiindu-se 
de ei, au recunoscut în ea pe indrăcitul din Gadara, 
spaima acestui ţinut. 

Inspăimântaţi de aest monstru îndrăcit, care 
avea puteri nemăsurate, încât rupea lanţurile, rodea 
funiile şi sfărma belciugurile în care-l ferecau, zi 
şi noaptea sbierând furios prin pustie — s'au 
ascuns pe după tufiş, printre stânci s'au tupilat, 
cu ochii închişi de îngrozire ascultau cum se apropie 
de ei tot mai mult sgomotul furtunei şi deodată 
se face linişte şi tăcere: Minunea s'a produs. 


Deschizându-şi ochii au văzut pe îndrăcitul de 
altădată plecat la picioarele lui Isus, stând liniştit, 
îmblânzit, vindecat de nebunia lui şi privind cu 
smerenie la Isus-Doctorul, care a scos dracii din 
el; iar Isus era apl-cat asupra lui şi-l privia cu 
milă, cum priveşte o mamă pe cogilaşul ei bolnav. 

Isus vindecătorul ştie că orice boală este o 
pedeapsă a Cerului pentru păcate săvârşite, sau 
moştenite. 

Pentru toate păcatele lumii El este gata să 
primească supliciul îngrozitor, vine în lume să 
poarte suferințele noastre omeneşti, vine să-şi aşeze 
trupul Său sub pedepsele păcatelor noastre. Din 
milă faţă de suferințele omenirii El a zis către 
Tatăl din ceruri: „Tată, dacă loveşti în ei, în mine 
loveşti ; iar dacă-i cruţi, pe mine mă cruți de sufe- 
rințe !“ Şi iarăş a zis: 


Avva, Părinte, 

Umilit, ferbinte 

Te rog: priveşte, 

Ce trist se chinueşte 
Sufletul, departe de Tine! 
Pe pământ negăsind bine, 
De moarte să fugă doreşte, 
Caută cale şi n'o găseşte. 
Părinte, Prea Bune, 

M'ai trimis în lume 

Ca să sufăr, 

Să-l răscumpăr. 

Cupa suferințelor sunt gata, 
S'o golesc întreagă, pe Golgota. 
Pentru buni și răi 


Că-s toţi fiii Tăi. 
Dr. E. NICOARĂ 

LUAREA DE PE CRUCE 


IOSIF SCOȚÂND PIROANELE 


Cum l-au spart piroanele 
Mânile, picioarele]... 


Cum roşesc rănile lor 
Ca macii rozoarelor!... 


„.. O, voi răni de-a pururi vii, 
Voi ne scoateţi din urgii!... 


NICODIM LUÂND CUNUNA 


Tu, cunună grea de spini 
Impletită de haini, 


Care-ai rupt în fruntea Lui 
Pâraiele sângelui, 


Spune-i lumii ca să ştie: 
Că plătești a ei trufie... 


IOAN SPĂLÂNDU-I COASTA IMPUNSA 


O, cum L-a isbit din plin 
Lancea asprului Longin! 


Dor de mamă 


In curtea bisericii, 

Inşirate stau morminte, 

De flori multe'mpodobite. 
Linde-s ochii mamei mele? 

Nu se uite ei la stele, 

Ci la lacrimile mele, 

Cu poveţe înțelepte 

Căile să mi-le'ndrepte ! 

Să-mi trimeată'ntotdeauna 
Cuvântări de desmerdare 
Intrupate'n sărutare. . . 

Mult aş vrea să am o casă 
Sub o cruce ce apasă 
Pământul ce mi-a fost Mamă... 
Dacă e ceva de seamă 

Este dorul cel de mamă, 

Ce spre cimilir mă cheamă.. . 
Imi e dor de glasul sfânt 

Ce-a rămas fără cuvânt 

De când doarme sub pământ.. . 
Lutule, ce mi-eşti drag mie, 
Ține ruga mea în seamă, 

Şi la sânul tău mă cheamă 

Tu, pământ, ce mi-ai fost Mamă... 


DAFNA-BLAGAIANA 

'O, cum dă din coastă, încă, 
Sângele Lui, ca din stâncă]... 


„,. Sânge sfânt!... Cum curgi! GÂâl, gâl... 
“Cum speli sufletul de mâl!... 


MAICA SPUNE TAINA CRUCII 


'Crucea-i Legea cea mai tare, 
Dragoste fără hotare!... 


'Crucea-i darul cel mai mare: 
Milă fără de 'ncetare!... 


CRÂMPEE 


Crucea-i ce-i mai sfânt sub soare... 
Jertfă, pân' la sângerare!... 


MIRONOSIȚELE SE 'NTREABA 
Cine ştie, bine ştie 
Care-i dragostea mai vie: 


Dragostea Calvarului?... 
Dragostea Altarului ?... 


„+. Sângele Lui curge'n şir 
Şi pe Crucel!... Şi'n Potirl... 
Preotul AUREL NANU 


Pentru „Săptămâna cărții“ 


„SĂPTĂMÂNA CĂRŢII“ E ACI! 


Prinde rădăcini excelenta ideie de a da — 
cel puţin odată pe an — o atenţie deosebită cărţii, 
nutremântului sufletesc, bun, aprovizionându-ne cu 
lectură și întrebându-ne: de ce cetim cutare şi 
«cutare carte ? 

Nu este vorba numai de o afacere de tarabă, 
a librarului şi a editorului, ci de răspândirea 
unei serii întregi de opere, cari să formeze sub- 
stratul discuţiilor în societate, să ofere material 
de gândit celui dornic de înaintare. 

Goethe, marele scriitor şi cugetător, a dat 
odată sfatul: „Omul să asculte zilnic cel puţin un 





Grigorescu : Ciobănaş 


cântec, cât de scurt, să citească o poezie bună, 
să vadă un tablou frumos şi — dacă ar fi cu pu- 
tință — să rostească vre-o câteva cuvinte înţe- 
lepte“. 

Uşor i-a fost lui Goethe — veţi zice. Goethe 
a fost un om cu stare materială bună, ministru, 
fără de grija zilei de mâine, într'o epocă — sbu- 
ciumată şi ea — dar nu atât de zguduită din temelii 
ca a noastră! 

Şi totuşi — pe lângă loată criza, pe lângă 
toată modestia pungii — câfeva clipe de bucurie 
poate să-şi procure fiecare, numai să vrea: un 
cântecel poate fredona fiecare — poate ceti o 
poezie, de Coşbuc sau de alţii. Cu tablourile va 
fi mai greu, dar tot îşi poate plimba cineva ochii 
pe tablouri frumoase, dacă nu pe câte un „Grigo- 
rescu“ sau pe un „Luchian“ cel puţin pe tablourile 
naturii: pe-un răsărit sau pe-un apus de soare, 
strălucit. Câteva „cuvinte înțelepte“ iarăşi poate 
rosti, zilnic, în dreapta, în stânga, în locul înjură- 
turilor urâte din multe din ziarele noastre. 


CARTEA „DUŞMAN OMULUI“ ?! 


Scriitorul iubit /. Brăfescu- Voineşti ne descrie 
în schița: „Inimă de tată“ (din volumul „Intu- 
neric şi lumină“), cum „Conul Nae“, un boier plin 
de bun-simţ, îşi prinde fiul, pe Mişu, medicinist, 
cetind literatură care descurajează pe cetitorul de 
literatură sănătoasă şi isbucneşte: „Mişule, fătul tatii, 
lasă cărţile alea, că nu sunt bune... ascultă-mă 
pe mine, nu sunt bune... Cartea va să fie omului 
prieten, nu duşman... Din carte va să înveţe omul, 
cum zice Miron Costin, cronicarul, în predoslovia 
lui, să cunoască pe Dumnezeu şi laude să-i aducă 
pentru toate ale Lui cătră noi bunătăţi“. Apoi 
urmează ; „Prieten, nu duşman... şi cărţile astea 
îți sunt duşmani dacă-ţi sădesc şi fac să-ţi încol- 
țească în minte gânduri pismaşe, ca alea care 
le-am cetit adineauri scrise cu mâna ta... slova 

4 


16 VIAȚA ILUSTRATA 


a,.. duşmani, dacă ponigresc 'bunăiatea lui Dum- 
nezeu şi frumusețea lumii clădită de:Dânsul.,. 
Uită-te şi vindecă-te!...“ 

Literatura — de sigur — n'are voie să con- 
tribue la înrăutățirea oamenilor ; totuşi o face — în 
mare parte — în zilele. noastre, nu numai la noi, 
ci în toate ţările. 

Oricât ar clătina cineva din cap, totuși, avea 
dreptate /on Ghica, scriind în „Amintirile“ sale, 
despre opera poetică a lui Grigore Alexandrescu : 
„mulți poate au păşit pe calea cea dreaptă de 
teamă să nu-şi recunoască abaterile în vreo satiră 
sau în vreo fabulă de ale lui Alexandrescu“; avea 
drepiate când cerea, ca o operă de artă să contribue 
câteodată şi la îndreptarea relelor. 


NICU GANE ŞI LITERATURA 
DE AZI 


In anul acesta s'au împlinit 100 ani dela 


naşterea lui. Cine vrea să simtă marea distanță 
care ne desparte de atmosfera literară de pe vremea 
lui Nicu Gane şi aimosfera de astăzi, va face bine 
să recitească volumele lui de schiţe și novele. 

O, da, unele i se vor părea spălăcite, ca 
nişte fiuturaşi cu aripioarele șterse, păstraţi în 
vârful unei bumbuşte, într'o cutie; altele însă au 
să-i dea de meditat, regretând că nu găsim în prea 
multe opere de ale scriitorilor de astăzi seninătatea, 
robusteţea, umorul sănătos din ele. 


De sigur, Nicu Gane na fost un seriitor 
„mare“, dar a avut mult bun-simţ şi a oferit nu- 
tremânt sănătos publicului cetitor. 


Ca să se vadă prăpastia în care am căzul 
noi, cei din generaţia de astăzi — cetiţi schiţa 
„Duduca Balaşa“, din 1880. „Duduca“ e o mătuşe 
care „priveghează asupra neispititelor tinereţe ale 
Elenei“, soţia lui Alexandru, căsătorită de curând. 


Nicu Gane râde un râs sănătos, proslăvind 
tinerețea sburdalnică a tinerilor căsătoriţi, cari 
întreprind o excursie la munte, cu „Duduca Balaşa“ 
cu tot. Veselie, saltele de muşchiu, mâncări fără 
de cuțite şi furculițe — un weekend ideal, dar 
drumurile sunt bolovănoase, grele și căruța ţără- 
nească sdruncinătoare şi „O, grozăvie! Duduca 
Balaşa să încalece pe cal și încă bărbăteşte! 
Asemenea ruşine ea nu păţise încă în viață!“ 
„Cucujată pe şea“, pe „Ducipalul“ ei, un „cal 
blajin“ — e luată în zeflemea de tinerii căsătoriți. 

Astăzi ? Incălecatul bărbăteşte pe cal e — 
floare la ureche! 

lar Toader Fuior, ciobanul, care trece peste 
„Duduca Balaşa“ când doarme în neglije, ca să-şi 
ia puşca, el, „nespălatul“, el care-i scapă viaţa, 
omorând ursul ce se apropiase de stână -- Toader 
Futor ar. întra în dragoste astăzi cu doamna dela 


oraş, cum o descrie cutare roman ai „ c& 
olrăveşte sufletul! : ie ia 
Noapiea de vară descrisă de Nicu Gane, e: 
aceeaş şi astăzi şi aceiaşi fiori ţi-i trezeşte pagina 
frumoasă, plină de sănătate. i 


MUZICA INTREMEAZĂ 


Puterea muzicii frumoase a descris-o minunat: 
un scriitor de seamă francez, G, Duhamel, autorul. 
cărţii: „Civilisation“, care nu se răspândeşte în: 
traducere, la noi, fiindcă nu conţine nici o sgân- 
dăreală sexuală, ci apelează la omenescul din: 
oameni. Duhamel a vorbit despre muzica compo-— 
zitorului clasic german lohann Sebastian Bach,. 
dela a cărui naştere s'au împlinit tocmai 250 de ani.. 

Muzica a avut o influinţă mare asupra vieţii: 
sale, măriuriseşte Duhamel. 

„Odată, când m'am dus în vizită la prietenul. 
meu (pictorul Geolfroy-Dechaume) şi când m'a. 
văzut îngândurat, întristat, chiar la marginea dureriii 
şi a disperării, strigă el deodată: „Duhamel e trist! 
Fi bine, avem să-i cântăm din noul nostru Bach! 
Era „cantata“, care o luaseră ei la rând: „Schafe,. 
kOnnen sicher weiden...“ (oiţele pot paşte liniştit).. 
De dragul meu întreaga familie a intonat melodia 
şi pot să vă mărturisesc că m'am simţit despovărat, 
aproape vindecat!“ 


MUZICA — DOFTORIE 
SUFLETEASCA ! 


Altă scenă — tot atât de emoţionantă — 
descrisă tot de Duhamel, Pictorul-prieten a primit: 
vestea, fiind dus din Paris, că i s'a născut o fetiţă. 
Al zecelea copil, dintr'o căsnicie frumoasă! Feri- 
citul tată a luat repede trenul și a alergat acasă. 
„A ajuns la dânsul acasă, noaptea — salută pe: 
nevastă şi pe nou-născuta, apoi — întreagă familia, 
reunită, intonă un coral de lohann-Sebastian Bach, 
un coral, pe care — de atunci — toţi prietenii 
acestei gingaşe familii îl numesc, evocând pe fetiţa, 
„coralul Silviei“. 

O, da, fireşte, muzica lui Bach nu este uşoară 
şi nu putem pretinde ca la noi să se imite dragostea 
francezului pentru compozitorul celebru — dar 
gândul bun tot poate să dea roadă, încălzindu-ne 
cu câte o arie frumoasă, de Muzicescu, de Gh. 
Dima, etc., în clipele solemne ale vieţii. Şi un 
cântec poporal, curat ca cristalul — poate descreţi, 
pe câteva clipe, frunţile. 


INCHEIERE 


Ce vrea să-ţi spună rândurile de faţă, cetito- 
rule ? Vreau să te îndemne să te întrebi şi dumneata 
în săptămâna aceasta a cărţii: ce fel de nutremânt 
sufletesc iau, pe lângă nutremântul trupesc ? 

Cineva, cetind o carte la modă astăzi, carte 
plină de toate ticăloşiile şi scârnăveniile descrise 
pe şleau, a aruncat-o de vre-o zece ori, îngrozit şi 
tot deatâtea ori a ridicat-o de jos, curios să ştiri- 
cească şi mai departe, până unde poate duce ci- 
nismul şi cruzimea pe un scriitor. 

Ei bine — ar vrea rândurile de faţă să te 
îndemne, ca de îndată ce ai să dai de o tică- 
loşie descrisă cu neobrăzare într'o carte, tipărită 
cu literele lui Gutenberg, care şi-a ales ca întâia 
carte: Biblia! să arunci murdăria, să nu o mai 
citeşti, să nu mai aduci vorba de ea, făcându-i 
astfel reclamă, fiindcă — fiindcă zeci de vieţi să 
ai şi n'ai putea ceti ceeace este frumos, ceeace 
este înălțător, ceeace este vrednic de dat mai 
departe ! 

Asta nu vrea să fie „dăscăleală“, cetitorule, 
ci un apel simţit, al unuia, care şi el a avut des- 
iluzii, cu multe lecturi, şi el a aruncat şi a ridicat 
mai apoi cărţi otrăvitoare, dar care a ajuns la con- 
vingerea că strihnina sufletească se răspândește 
prin cărţile neruşinate. 

Gândeşte-te la o maximă, foarte bună a 
pedagogului şi scriitorului Jean Paul: „O carte 
nu te face bun sau rău, dar contribuie să te facă 
mai bun sau mai rău!“ 

H. PETRA-PETRESCU 


ÎNDRUMAREA VIEȚII 





Flori 


Armonia din om şi adaptarea la viață 


Într'un articol anterior, scriind despre echili- 
brul nostru sufletesc, arătam că printre facultățile 
ce menţin acest echilibru sunt şi cele de încli- 
nare sau de supunere, prin care ne adaptăm îm- 
prejurărilor. 

Noi ştim că universul este puternic tocmai 
fiindcă este supus ritmului şi armoniei şi dacă oa- 
menii sunt încercaţi prin boale sau nenorociri, 
aceasta se datorește şi neglijenţei lor de a-şi men- 
ține ritmul şi armonia şi de a se adapta condi- 
țiilor de viaţă. 

Pentru a realiza această adaptare, trebue să 
facem sforțări constante contra impulsiilor şi re- 
flexelor noastre primitive, dând probe de calm şi 
răbdare. Prin aceasta vom putea obține liniştea şi 
pacea, calităţi prin care putem domina evenimen- 
tele, lucrurile şi oamenii. 

Trebue să ne gândim că nu suntem cine ştie 
cine pe lume; suntem doar o simplă celulă dintr'un 
mare tot şi că suntem instalaţi pe această planetă 
pentru a aduce o contribuţie în armonia acestui mare 
tot. Suntem deci un instrument care are partea sa 
în concertul universal şi dacă voim să fim stăpâni 
şi să dominăm, trebue să începem prin a ne ar- 
moniza cu noi şi cu tot ce e în jurul nostru. 


Existenţa este imposibilă unei ființe care nu 
stă în armonie cu mediul său. 

Legea supravieţuirii celor mai buni adaptaţi 
constitue o suficientă probă. Ştim că în specia 
umană desechilibraţii nu lasă deseori descendenţi, 
iar atunci când îi lasă, sunt rău înarmaţi pentru 
viață, din care cauză dispar repede. 

Dumnezeu a făcut bine tot ceeace a făcut 
şi pentru pacea lor sufletească, pentru succesul şi 
fericirea lor, chiar acei fără credință trebue să 
procedeze ca şi cei credincioşi. Căci dacă noi 
nu putem transforma lumea adaptând-o complect 
nouă, nu este oare mai înțelept să ne adaptăm 
noi lumii? Şi cu cât ne vom adapta mai bine, cu 
atât vom câştiga mai lesne locul nostru pe lume 
şi din acest loc vom putea mai bine juca rolul 
nostru făcând gândirea, voința şi actele noastre 
să fie fructuoase. 

Dacă pentru adaptare la o climă aspră ne 
servim de îmbrăcăminte, pentru a suporta anumite 
evenimente, pentru a trăi în armonie cu noi şi cu 
mediul, trebue să regulăm reflexele şi instinctele 
noastre printr'o meditare şi reflexiune prealabilă. 

Cunoaştem atâţia proprietari de automobile 
cari se servesc zilnic de maşina lor, profitând de 

ea ațât cât merge regulat. Din timp în timp însă 
survine câte o pană şi ei încearcă multe neajun- 
suri până ce face ca maşina să funcţioneze normal. 
Sunt însă proprietari de automobile, la cari ma- 
şina funcţionează în permanenţă bine şi regulat, 
din cauză că ei o supraveghiază necontenit, veri- 
ficând des frânele, carburatorul, luminile, supa- 
pele, etc. Aşa şi cu omul. Dacă el lucrează 
zilnic şi automat, deci fără să reflecteze asupra 
maşinei sale fizice, intelectuale şi morale, cu si- 
guranţă că va avea accidente care vor tulbura si- 
guranța vieţii sale. Dacă din contră îşi va da 
osteneală să mediteze cel puţin !/, oră pe zi în 
faţa unei dificultăţi oarecare, va putea descoperi 
cauzele neajunsului şi le va preveni. 

Pentru a îi în armonie cu el însuşi, omul 
trebue să-şi organizeze viața aşa, ca toate actele, 
vorbele, gândirile să fie în acord cu scopul exi- 
stenţei lui şi al celorlalți oameni. Lipsa de armonie 
cu noi înşine ne aruncă pradă nerăbdării, agita- 
ției, iritaţiei, măniei, neliniştei, geloziei, etc., adecă 
acelor stări sufleteşti care ne pun în desacord cu 
oamenii şi cu mediul încunjurător. 


Emoţiunile vii, puternice, consumă energiile 
noastre şi sub acest raport, omul poate fi com- 
parat torentului puternic, impetuos, care este con- 
trariat sau oprit de stânci, de cotituri, de arbori 
căzuţi şi la care energia se risipeşte în mod ne- 
productiv. 

Câtă diferenţă între acest torent şi râul ca- 
nalizat, al cărui drum este drept şi al cărui curs 
este regulat! Ni se impune deci să scoatem bo- 
lovanii sau stâncile care stânjenesc cursul vieţii 
noastre. 

Ori de câte ori o grijă ne agită, să însemnăm 
pe hartă punctele negre cari pot fi cauza acestei 
nelinişti, să le analizăm şi să căutăm mijlocul 
cel mai bun pentru a le înlătura. 
| Pentru a fi în armonie cu noi înşine tre- 
buie apoi să exprimăm eul nostru adevărat. Ade- 
văratul eu este acel al fiinţei morale, pe care-l 
accepți peniru a deveni perfect. 

Moştenim prin ereditate dela părinţi şi siră- 
moşi germenul calităţilor şi defectelor. 

In viaţă trebuie să lăsăm adormite defectele 
și să desvoltăm calităţile. Noi simţim ceeace este 
bun în noi şi aceasta constituie adevăratul eu. 
Când aceste calităţi nu le ignorăm, trebuie să le 
analizăm şi să le evidenţiem. 

Presupuneţi de exemplu că sunteţi supăraţi 
cu un subordonat şi că-i strigaţi, îl insultaţi, îl 
ofensaţi. 

Cedând astfel instinctelor şi impulsiunilor vă 
faceţi victima pasiunei şi v'aţi făcut şi un inamic. 
— Din acel moment putem spune că nu mai sun- 
teți un stăpân, ci un sclav, Pentru a vă arăta 


şi a deveni cu adevărat stăpân, pentru a exprima 
adevăratul eu, trebuie să vorbiţi subordonatului 
calm, blând, să-l convingeţi și să nu-l învingeţi. 
Procedând în acest mod veţi câştiga în plus un 
amic, 

Nu căutaţi să obţineţi rezultate imediate ş! 
complecte. Pentru a deveni stăpâni antrenaţi-vă 
progresiv. Dacă v'aţi obişnuit să intrați repede 
în mânie pentru lucruri fără importanţă, nu căutaţi 
în mod brusc să vă ţineţi calm o întreagă zi. 

Impuneţi-vă liniştea 2—35—4 ore. Veţi par- 
veni cu fimpul să vă transformați, făcând ceeace 
v'aţi decis să faceți. 

O bună armonie se obține prin desvoltarea 
armoniei mintale. Evenimentele zilnice deşteaptă 
în spiritul nostru tendințe diferite, câte odată chiar 
coniradictorii şi cari pot să ne domine. Acest 
fapt explică impresia (ce o avem uneori), că 
suntem compuşi din mai multe persoane precum 
şi greutatea ce o simţim să ne conducem unitar 
în viaţă. 

Trebuie să echilibrăm facultăţile noasire, fie- 
care facultate slabă ne face mai puţin capabili 
de a ne adapta la anumite condiţii sau laturi ale 
vieţii şi micşorează echilibrul, deoarece lasă 
câmp liber facultăţilor tari. Facultăţile noastre su- 
fleteşti (dorinţe, instincte, inspiraţiuni, etc.), cre- 
iază o adevărată republică, cari pentru a face să 
domnească unitatea şi nu anarhia au nevoie de 
un şef. Ori, şeful care prezidează aceste facultăţi 
este conștiința morală cu auxiliarele ei, raţiunea 
şi voinţa. 

Pentru a ne antrena la o armonie socială, 
trebue să începem apoi prin a ne pune de acord 
cu fiinţele ce sunt mai în apropierea noastră, adică 
cu familia. 

Şi pentru a obţine acordul cu familia şi 
societatea este bine să nu ne îndepărtăm dela 
următoarele precepte: 

1, Să nu cercetăm greşelile altora, ci să 
vedem mai mult calităţile lor. Cu cât vom lua în 
considerare aceste calităţi, cu atâta ei ne vor as- 
culta şi aprecia. 

2. Să căutăm să construim şi nu să di- 
strugem. In reformele ce le facem să nu ne în- 
grijim prea mult de greşelile comise, să nu privim 
tot timpul numai în trecut, la punctele noastre 
slabe. 

3. Să căutăm să devenim simpatici prin 
vorba şi prin atitudinea noastră. 

Cunoaştem proverbul, că tonul face muzica, 
Deci să ştim să dăm intonaţia necesară cuvin- 
telor noastre, Sunt voci strigătoare, grave, tremu- 
rătoare, înăbușite, şoptitoare, etc. În unele se ex- 
primă forţa, dreptatea, în altele afecțiunea, blân- 
deţea. Trebuie, ca prin iimbrul vocei noastre să 

impresionăm pe acei ce ne încunjură propagând 
armonia. 

4. Trebue să punem armonie în lucrările 
noastre. Şi așa precum stabilim un program la 
începutul zilei, trebue să stabilim un plen, un 
sistem sau o ordine în scrisul, conversaţia, dis- 
cursul nostru, etc. 

5. Să nu încercăm să îndeplinim acte im- 
portante din viaţa noastră, până ce nu ne simţim 
în armonie cu noi înşine. 

Se spune că „noaptea aduce bunele sfaturi“. 
Prin acest proverb se arată, cum somnul cal- 
mează agitația, încetineşte mersul repede al ideilor. 
Şi la deşteptare spiritul nostru fiind mai calm, 
mai repauzat, mai armonizat, poate ataca proble- 
mele grele, ajungând uşor la soluţii favorabile. 

6. Să ne aminiim veşnic că răbdarea este 
baza succesului. Acei nerăbdători şi instabili se 
mișcă mereu în mediul unde nu găsesc armonie 
şi spre noua lor decepţie trecând în alte mediuri 
din nou în desarmonie. Printre acești nerăbdători 
socotim persoanele cari se ceartă cu prietenii, 


NOTE DE DRUM 


schimbă profesiunea sau stăpânii, aleargă mereu 
după succesul pe care nu-l pot găsi, etc. 


Este posibil ca vre-unul din acei ce mă ce- 
tesc să spună, că ar deveni caraghios când, după 
sfaturile mele, ar rămânea prea mult în admiraţia 
Incrurilor sau evenimentelor pe cari le consideră 
de rele. De multeori în adevăr preocupările anu- 
mitor politiciani sau conducători, grija de ei, teama 
de responsabilitate, moliciunea în acţiunile lor, 
frica de opinii, dovedesc egoismul şi neputinţa lor. 
Faţă de ei unii ar vrea să reacționeze mai viu 
prin vorbe şi fapte. 

Dar oare recriminările ce le facem în fiecare 
zi, pot schimba starea de lucruri ? Dacă noi am re- 
flecta, am nota greşelile lor, am sugera celor în 
drept motivele sau argumentele pentru îndreptare, 
nu am reuşi mai bine? De alifel o atitudine co- 
recită şi pozitivă faţă de noi influinţează nu numai 
actele noastre, ci chiar oamenii şi evenimentele 
din jurul nostru. Dar asupra acestui subiect voi 
scrie în numărul viitor. 

Dr. GH. PREDA 


LĂ IERUSALIM 


CAIRO—PORT SAID 


Trenul în care ne-am urcat la Cairo, se des- 
parie imediat de Nil şi ne duce spre nord-est 
prin gări necunoscute. In câteva ore suntem în 
oraşul Ismailia — vechiul Gosen, unde, spune Biblia, 
losif, fiul lui lacob, fiind vândut, a petrecut în 
curtea lui Faraon. Acum Ismailia e un oraş numit 
după vice-regele Fgiptului Ismail Bey, având case 
frumoase, moderne, toate nouă zidite în formă de 
vile şi cu acoperişul oriental, adică în terasă. 

El Kantara este oraşul de frontieră între Egipt 
şi Palestina, lângă canalul de Suez; aici se face 
viza paşapoartelor şi a bagajelor, deşi mai este 
mult până la frontiera Palestinei. Trenul nostru 
acum ne duce spre stânga, adică direct spre nord 
şi în timp scurt ajungem aproape de canalul de Suez, 
pe lângă care mergem paralel până la Port-Said. 

Apropiindu-ne de canalul de Suez am ajuns 
iarăşi într'o pustie de nisip. Canalul este destul 
de larg, aşa încât două vase mari pot trece ală- 
furea şi e zidit bine cu piatră pe amândouă mar- 
ginile. Cu cât ne apropiem mai mult de Port-Said 
intrăm fot mai mult într'o mare de bălți pe cari 
Englezii le seacă, aşa că în câţiva ani vom avea 
şi aici cel mai fertil loc din Egipt. Gara Port-Said 
e frumoasă şi nouă, iar oraşul care are 109 mii 
locuitori e al treilea oraş al Egiptului; are străzi 
moderne, tramvae şi case cu 7—8 etaje. Intrând 
în oraş primul meu gând a fost Fanny Seculici- 


Bucura Dumbravă, care a murit aici în Ianuarie 
1926, când se întorcea cu vaporul din Indii, Bucura 
Dumbravă care a scris romanele Haiducul (lancu 
Janu) şi Pandurul (Tudor Vladimirescu) şi cărţile: 
Ceasuri sfinte și Cartea munţilor. O străină venită 
de tânără în România, care a iubit Ţara Româ- 
nească mai mult decât oricine, i-a cutreerat şi 
iubit munţii şi i-a fost prietenă intimă și nedes- 
părţită Carmen Sylvei. In „Precuvântarea“ cărţii 
Pandurul, Carmen Sylva a scris despre Bucura 
Dumbravă cele mai frumoase cuvinte cari se pot 
spune despre cineva: 


„Autoarea acestei cărți nu trebue căutată la 
masa ei de scris, ci pe vârturile cele mai înalte 
ale munţilor, în pusnicie, lângă bătrâni călugări, 
pe plaiuri lângă ciobani, pe malurile iezărilor lini- 
ştite ale Negoiului, pe vânt şi furtună, pe ger şi 
zăpadă, o găsim pe creştetele Carpaţilor, iar în nop- 
țile de vară în stâne sau lângă părae, răpind bas- 
mele sale lunii. De-ar vedea cititorii ca şi mine 
pe autoarea cu obrajii rumeni şi cu ochii aprinşi, 
întorcându-se de pe munte, după lungi cutreerări, 
împovărată cu flori...“ 

Pe Bucura Dumbravă o căutam acum aici, 
umblând pe străzile marelui oraş Port-Said. La 
vama portului un gardian cu fes auzindu-ne vor- 
bind româneşte a venit vesel la noi şi ne-a spus 
că şi el e român, îl cheamă Neumann, e din Galaţi 
şi a plecat acum 15 ani din ţară, întrând în ser- 

viciul guvernului egiptean. El mi-a dat informații 
despre Fanny Seculici, spunându-mi că ea se îna- 
poia din Indii pe vaporul Aquileea şi fiind bolnavă 
a intrat în spitalul englez de aici, unde a murit. 


Mulţumindu-i acestui român pentru dragostea 
cu care m'a servit, am luat o maşină care ma 
dus la „British Hospital“ lângă mare. Intrând, 
rămân încântat de scările de marmoră pe care 
calc şi de curăţenia spitalului. Prin coridoarele 
lungi şi luminoase caut o persoană care să-mi 
dea informaţii. Găsesc imediat o nursă înaltă, plină 
în trup, rumenă şi încântător de frumoasă, îmbră- 
cată în cel mai alb costum, zimbindu-mi cu cei 
mai albi dinţi cari se pot închipui. Nu e de mirat 
dacă multe din aceste nurse, după mai mulţi ani 
de prietenie devin soțiile doctorilor din aceste 
-spitale. i 

Intâlnind pe coridor pe această nursă o 
agrăesc în franțuzeşte, dar ea îmi răspunde în engle- 
zeşte şi n'o înţeleg. Incerc să-i vorbesc nemţeşte, 
dar ea îmi vorbeşte tot englezeşte, dându-mi să'nțeleg 
că ea vorbeşte numai englezeşte sau că în acest 
spital nu se vorbeşte decât engleza. Din cuvintele 
mele însă ea a înţeles că eu sunt doctor şi atunci 
m'a condus prin toate saloanele cu bolnavi albi şi 
negri, explicându-mi foarte frumos, arătându-mi dinţii 
ei albi, curaţi, tăioși şi înşiraţi ca nişte mărgele. 
Probabil îmi spunea numărul paturilor din saloane, 
îmi vorbia despre bolnavi, dar din tot ce-mi spunea, 
eu nu'nțelegeam decât „ten bed“, adică „zece paturi“ 
şi „faif bed“, adică „cinci paturi“, iar eu, ca să-i 
fac plăcere, îi răspundeam din când în când tot în 
englezește, atâta cât ştiam: „yes, yes“ adică: „aşa, 
aşa“, „god, god“ adică: „bine, bine“. Ascultând-o 
şi văzând pe faţa ei că-mi explică cu toată plăcerea 
'şi bunăvoința, mă durea inima când ştiam că-mi 
explică de giaba şi nu ştiam cum s'o fac să'nţeleagă 
că eu n'am venit aci la spital pentru saloane şi 
bolnavi, ci pentru biata Fanny Seculici. Când a fost 
aproape gata cu saloanele şi cu bolnavii, mi-a 
venit în minte o idee cam naivă, dar salvatoare. 
I-am cerut un „pensil“ (creion) şi o hârtie pe care 
mi-a adus-o imediat. Luând creionul şi hârtia, am 
făcut-o atentă la cuvintele pe cari le scriu pe hârtie: 
„1926 lanuary 30 Fanny Seculici +“, iar cu degetul 
arătător am arătat în jos spunând „ici“. Ea s'a luminat 
la faţă înțelegând ce vreau şi veselă ma condus 
la un medic într'o cameră şi dupăce i-a spus 
“câteva cuvinte ne-a lăsat singuri. Medicul, ca şi 
nursa, nu vorbia decât engleza; i-am dat cartea 
„mea de vizită, iar el m'a condus în altă cameră 
“unde, căutând printre hârtii a găsit „Foaia de 
observaţie“ a Fanny-ei Seculici din -care am aflat, 
„că biata Bucura Dumbravă a murit de „Malaria 
Maligna“, adică de malarie tropicală pe care a 
căpătat-o în Indii, unde ea se dusese la un congres 


de teosofie. Am întrebat apoi pe medic unde 
este mormântul moartei, dar el care nu voia să 
vorbească decât englezeşte, deşi ştia franţuzeşte, 
a avut bunăvoința şi mi-a dat în scris câteva 
informaţii, în franţuzeşte: „Consul grec avait 
attendu 31 (1) 26. Il avait leve tous les effets et 
a acont toute l'evidence de la mort“. Dupăce 
mi-a scris în franțuzeşte, mi-a vorbit în englezeşie 
îndemnându-mă să mă duc la consulatul grec 
care-mi poate arăta, ce sa mai întâmplat cu 
Fanny şi mi-a desemnai pe hârtie drumul până 
la consulat. l-am mulţumit doctorului pentru infor- 
maţii şi am eşit. Pe coridorul spitalului ochii mei 
au căutat să mai întâlnească pe frumoasa nursă 
cu dinţii cei mai albi, dar ea nu se mai vedea. Am 
ieşit din spital, dar la consulatul grec nu m'am mai 
dus, fiindcă-mi era teamă să nu scap trenul care 
mă ducea înapoi la El-Kantara şi de-acolo la Ieru- 
salim. Am fost mulțumit şi cu puţinele informaţii 
despre scumpa Bucura Dumbravă, care n'a mai 
avut norocul să mai vadă încă odată iezerul Bucura 
de pe Retezat şi a murit aşa deparie de ţara ei 
adoptivă, departe de plaiurile Negoiului, Buceciului 
şi ale Părângului. O uşurare la moartea ei i-o fi 
dat poate frumoasa nursă, care şi cu biata Fanny 
o fi vorbit iot aşa de frumos ca şi cu mine. 
Plecând din spital, în gândul meu mi-am luat rămas 
bun dela Fanny şi dela nursă, spunându-le că ne 
vom mai revedea peste câţiva ani, când voi trece 
iarăşi prin Port-Said, în drumul meu cu vaporul 
spre Marea Roşie la târgul de sclave din Diidda. 

Am admirat şovinismul englezilor, cari deși 
ştiu, nu vreau să vorbească altă limbă decât engleza. 
Aviz Românilor cari vorbesc limbi străine şi când 
nu e trebuinţă. 

N'am vrut să plec din Port-Said fără să văd 
locul unde începe Canalul de Suez. Iniţiatorul, 
organizatorul şi realizatorul portului şi al acestui 
canal a fost inginerul Ferdinand de Lesseps, a cărui 
statue se vede acolo unde Marea Mediterană intră 
în canal. Inginerul este reprezentat într'o atitudine 
în care gestul braţelor arată spre canal şi par'că 
ne spune: „poftiţi şi intraţi“. 

Apropiindu-se plecarea trenului meu, am 
întrebat pe nişte cetăţeni din Port-Said să-mi arate 
drumul spre gară; dar nu m'am putut inţelege cu 
nici unul, fiindcă nici unul nu ştia ce'nsemnează 
„gare“  „statione“  „railways“. Abia după mai 
multe întrebări făcute diferitelor persoane de pe 
străzi, prin semne, unul-a înțeles că e vorba de 
tren şi mi-a arătat drumul. Intre englezi mori de 
foame şi scapi trenul dacă nu le vorbeşti înlimba lor! 

Seara ajungem cu trenul la El Kantara, unde 
ne dăm jos ca să ne urcăm în ali tren care vine 
dela Cairo şi ne duce la Ierusalim. Suntem chiar 
în marginea canalului de Suez, care pare un râu. 

Cu bagajele trecem canalul pe un pod mișcător, 
pe care scrie că trecerea se face în mod gratuit, 
Imediat dupăce am trecut intrăm în vamă, unde se 
face revizia geamantanelor. fără ca să le mai 
deschidem, apoi intrăm în restaurant şi cinăm. 


E o noapte senină şi cam răcoroasă, aşa 
cum suni nopţile de vară la noi la munte. Un vapor 
transatlantic trece prin canal venind dinspre Marea 
Mediterană şi îndreptându-se spre Marea Roşie. 
Mersul lui e foarte încet, iar farurile lui aruncă o 
lumină lungă de câteva sute de metri, pentruca 
să-şi lumineze calea pe canal. Nu merge mai repede 
decât un om în mersul obicinuit şi abia la Suez, 
unde iese din canal şi intră în Marea Roşie, are 
voe să meargă mai repede. Văzând colosul de 
vapor luându-şi drumul spre orientul îndepăriat, 
m'au cuprins dorințe noui de călătorie şi gândul 
mă purta în orăşelul Dijidda de pe Marea Roșie, 
unde şi azi se practică pe o scară întinsă comerţul 
cu sclavi, având o piaţă anume pentru acest co- 
merț. Cu 100 lire sau 12.000 franci francezi se 
poate cumpăra una din acele frumoase fete din 
tribul Galla, care şi azi ca şi timp de mai multe se- 
cole au servit să populeze haremurile prinților arabi... 

O sclavă cumpărată în târg la Djidda — poate 
fi o femee credincioasă, fiindcă adevărată femee 
este numai aceea care ştie frică de bărbat. Numai 
un om cu frica lui Dumnezeu este un om bun şi 
numai o femee cu frica bărbatului este o femee 
bună. 

La El Kantara scoatem bilete de tren până 
la Ierusalim. De aici înainte călătorim în trenul 
palestinian, iar înscripțiile ca: „nu scuipaţi pe jos“ 
şi „nu vă plecaţi în afară“ sunt în trei limbi: en- 
gleza, araba şi ebreea. Dela 1917 încoace, de când 
a fost ocupată de armatele engleze, Palestina for- 
mează un stat deosebit sub mandatul Englezilor şi 
are banii ei — lira palestiniană — cu inscripții în 
trei limbi; ea are aceeaş valoare ca și lira engleză. 
In Palestina însă circulă în mod obişnuit toate trei 
„lirele: engleză, palestiniană şi egipteană, cu deo- 
sebirea că lira egipteană e mai scumpă decât cele- 
lalte două. 

Calea ferată El Kantara—lerusalim a fost 
făcută de Englezi după răsboiu; până atunci sin- 
gura cale ferată în Palestina era lerusalim—laffa. 
În timpul răsboiului mondial, alungând pe Turci 
din Egipt şi Palestina, Englezii s'au făcut stăpâni 
pe jumătate în Egipt şi complect în Palestina, iar 
pentruca s'o poată stăpâni mai uşor, au făcut căi 
de comunicaţie admirabile, au interzis complect 
purtarea armelor, afară de soldaţii englezi, așa 
încât o mână de oameni stăpânesc o fară. 

Dela El Kanfara, care se află pe pământ 
egiptean, până la frontiera Palestinei mai este încă 
mult, dar nu mai sunt localităţi de seamă. Frontiera 


se află în mijlocul câmpului de nisip; e însemnată 
aproape de linia irenului printr'o tablă de lemn 
înfiptă într'un băț şi nu există nici o casă pentru 
vamă. Localitatea cea mai însemnată pe care o 
găsim imediat după lrecerea în Palestina este Gaza, 
sau El Gaza. Toi pe aici era şi drumul vechilor 
Evrei cari mergeau la Egipt după bucate. Dela 
Gaza trenul merge dealungul mării până la lafia, 
iar şoseaua şi drumul cămilelor o ia la dreapta 
spre nord-est, trecând prin Hebron şi Vifleem la 
Ierusalim. 


Cu toate că e noapte de Decemvrie, nue 
frig, iar trenurile nici nu au instalaţii pentru încăl- 
zire, fiindcă nici iarna nu e prea frig aici în Pa- 
lestina, ca să fie nevoe să se încălzească trenurile, 
Încerc să adorm, dar somnul nu-mi vine acum când 
atâtea gânduri îmi vin în această călătorie minu- 
nată a mea. Călătoresc în Țara sfântă, iar noaptea 
asta este şi ea sfântă pentru mine, când îmi vin în 
minte atâtea scene din Biblie, dar mai ales mă 
gândesc la cea mai duioasă povestire din Vechiul 
Testament, la losif şi fraţii lui, acum când trenul meu 
mă duce aproape de drumul pe care a venit Iosif în 
Egipt. Inchid ochii şi-l văd pe losif plângând că 
fraţii lui l-au vândut unor negustori. Îl văd pe losif 
călare pe cămilă şi transportat de aceşti negustori 
Israilteni pe acest drum spre Egipt şi vândut aci 
ca sclav lui Putifar, capul gardei domneşti a lui 
Faraon. |l văd pe losii explicând visele lui Faraon 
cu cele şapte vaci grase şi şapte vaci slabe și cu 
cele şapte spice pline şi şapte spice goale, repre- 
zentând şapte ani mănoși şi şapte ani secetoşi. 
[l văd pe losii stăpân pe hambarele din Egipt şi 
căsătorit cu Asineta, fata preotului Pentefri din 
Heliopolis. Văd începând anii de secetă şi par'că 
aud glasul lui Iacob din Hebron spunând copiilor 
săi — fraţii maşteri ai lui losif: — „lată, am auzit 
că este grâu în Egipt; coborâţi-vă acolo şi cum- 
părați-ne puţine bucate, ca să trăim şi să nu 
murim“ (Facere 42, 2). Şi fraţii plecau cu asinii 
la Egipt şi cumpărau bucate dela fratele lor fără 
să-l cunoască, iar el îi cunoştea şi se întorceau 
înapoi acasă pe acelaş drum cu bucatele. .. aproape 
de acel drum pe care eu acum merg cu trenul... 


Când m'am deşteptat eram în gara Lidda şi 
se făcea ziuă. Privind pe fereastra vagonului văd 
o câmpie frumoasă plină cu grădini de portocali. 
Acum e timpul portocalelor şi toţi pomii sunt în- 
cărcaţi cu portocale aurii, cari strălucesc ca aurul 
în soarele de dimineaţă. Stăpânul unei grădini s'a 
sculai de dimineaţă şi din fren îl vedem cum îşi 
îngrijeşte portocalii încărcaţi. Costumul lui nu e 
costum arab; probabil aici e o colonie de Evrei 
formată după răsboiu, In gări însă vedem numai 
costume arabe şi gări cu nume arabe, căci Arabii 
formează majoritatea absolută a Palestinei, Evreii 

fiind o minoritate disparentă. În compariimentul 
nostru două domnişoare siau de vorbă şi vorbesc 
o limbă pe care noi n'o înţelegem. La întrebările 
noastre ne răspund că vorbesc limba ebraică veche, 
coloniştii evrei din Palestina fiind obligaţi să vor- 
bească între ei numai limba lui Avraam, fără nici 
o corcire evreo-germană. 


Dela gara Lidda trenul începe să părăsească 
câmpia de portocali şi cu cât înaintăm cu atât 
pământul devine mai sărac, până ce intrăm în munți, 
cari sunt complecţi sterpi, fără cea mai mică urmă 
de vegetaţie. Am ajuns în munţi şi urcăm-urcăm, 
oprindu-ne din când în când în câte o gară mică, 
mai mult un canton, în care bietul cantonier arab 
îşi îndeplineşte serviciul în costumul lui mizerabil, 
şi în sărăcia din mijlocul celui mai sărac loc de 
pământ. Urcăm cu trenul spre Ierusalim, spre ce- 
tatea stântă care este aşezată la înălțime de 800 
metri deasupra mării. Ce locuri sărace! Incât 
văzându-le te'ntrebi, de ce mai este cale ferată 
prin pustiurile acestea şi ai convingerea că şi la 
sfârşitul acestui drum de fier vei găsi tot sărăcia 
de aici. Putem spune cu adevărat că ne suim la 
lerusalim, ca şi când am merge spre un loc pro- 
mițător de tot ce e bun, de tot ce e blând, de tot 
ce e fericit. Trenul ne duce prin El Ramli, vechea 
Arimatee a lui Iosif, prietenul lui Isus şi prin 
valea Sorec a lui Samson și a Dalilei. In dreapta şi 
stânga avem numai munți înalţi, numai piatră goală, 
fără un fir de iarbă, fără flori, fără vietăţi. Nici 
capre nu se văd. Mai în sus, valea noastră îngustă 
dintre munţi începe a se lărgi şi la gări se vede 
câte o mică oază formată din pământ transportat 
aci de departe. Domnişoarele noastre vorbesc 








încontinuu, iar la o gară şi-au găsit alte neamuri 
de-ale lor şi-acum toţi vorbesc în limba lui Avraam 
şi ocupă locurile, încât noi nu mai încăpem nici în 
locurile noastre. Neamul acesta este pretutindeni 
la fel. Dar fiindcă şi noi le-am vorbit frumos, deşi 
ne-au deranjat somnul, ne dau şi nouă să mâncăm 
bomboane. 

Nu mai avem mult până la Ierusalim... lerusalim ! 
Ce nume sublim şi cât de dumnezeeşte sună în 
urechile unui creştin! Şi acum noi ne apropiem 
de el. Ce fericiţi trebue să fim noi acum! 

Călătorii indigeni ştiu că ne apropiem de 
lerusalim şi se pregătesc ieşind pe culoar. Inima 
mea tresare. Par'că mă'ntorce dela liceu la finea 
anului şi se apropie gara la care m'aşteaptă căruța 
să mă ducă acasă. Par'că sunt un erou şi lumea 
m'aşteaptă să mă ridice în aer cu cununi de laur. 
Tot ce vine, tot ce se aproprie acum, parcă e 
făcut numai pentru fericirea mea veşnică... lar 
când trenul s'a oprit în gara cu inscripția lerusalem, 
gară zidită din pietri de calcar cubic, alb, strălucind 
ca argintul în soare, când sufletul, când inima mea, 
mi-a spus că am ajuns în sfârşit în Cetatea sfântă, 
am simţit că trebue să fac şi eu cuiva un bine, 
am simţit că trebue să spun şi eu cuiva o vorbă 
bună, să fac şi eu o faptă bună ; şi atunci transportat, 
m'am întors spre domnişoara care mi-a dat bom- 
boane şi cum şedea pe banca de lemn am prins-o 
de mână în vreme ce ochii mei o rugau să mă 
ierte şi i-am vorbit cu glasul blând şi zimbitor, 
spunându-i în limba lui Avraam cuvintele 7alifa 
kumi, adică: felijo scoală-te ] (că am ajuns la 
lerusalim). 


(Va urma) Dr. EUGENIU DOBROTĂ 








lerusalimul 

VITRINA CÂRȚII 


C. Gane : TRECUTE VIEŢI DE DOAMNE ŞI 
DOMNIŢE, vol. Il. Bucureşti, Fundaţia pentru Li- 
teratură şi artă „Regele Carol Ii“ 1935, pag. 300, 
Lei 160. 

In Nr. 1 din 1955al Vieţii Ilustrate prietenul 
nostru Gr. T. Marcu a făcut o elogioasă dare de 
seamă asupra celui dintâi volum al scriitorului C. 
Gane, care cuprinde vieţi de Doamne şi Domnie 
până în vremea lui Dimitrie Cantemir. Volumul 
al doilea desgroapă mai departe din vechile 
noastre cronici şi documente istorice alte vieţi, 
cunoscute şi necunoscute, pentru a continua marea 
„frescă“ a Doamnelor şi Domniţelor noastre, 
începută cu atâta măestrie şi succes în primul 
volum apărut până acum în două ediţii. Lucrarea 
tot atâi de masivă şi de monumentală ca şi cea 
dintâi, continuă cu vieţile Doamnelor și nevestelor 
de voevozi din epoca fanariotă, din familiile Ma- 
vrocordat, Racoviţă, Ghica, ipsilanti, Mavrogheni, 
Hangerli, Moruzi, Callimaki, Caragea şi Şuţu. 

Din descrierile lor, însoţite cu numeroase 
ilustraţii şi planşe, se reliefează limpede urmările 
bune şi rele pe cari le-au avut domniile, cultura 
şi moravurile fanariote în țările române. Căci epoca 
fanariotă a avut pentru noi consecinţe şi bune şi 
rele. Domnii fanarului au fosi oameni învăţaţi, sti- 
mulând în boierii noştri dorinţa de carte şi cultură, 
care deşi avea să înceapă cu cea greacă, va ter- 
mina cu cea română. Mai vine şi al doilea folos, 
pe lângă cel cultural, cel politic: cu chin cu vai 
“s'a salvat independenţa ţărişoarelor române faţă 
de poltele cuceriioare ale Rusiei şi Austriei. Dar 
pe lângă foloase am avut şi pagube şi dureri, pe 
cari le simte ţara românească până în prezent. 
Căci lăcomia fără frâu a fanarioţilor a intrat şi 
în moravurile conducătorilor români, cari până 
acum erau străini de asifel de porniri imorale, 
antinaţionale şi antipatriotice. Nădăjduim însă că 
cu ajutorul lui Dumnezeu şi cu concursul bunilor 
patrioți vom scăpa şi de acest neajuns, dupăcum 
am scăpat şi de cel dintâi. 

Valoarea acestui volum, ca şi a celui dintâi, 
este demnă de mărimea şi greutatea lui. 

IL. V. FE. 


Preotul Nicolae Popescu: VIAŢĂ ŞI FAP- 
TELE DOMNULUI ȚĂRII ROMÂNEŞTI CON- 
STANTIN VODĂ BRÂNCOVEANU, București, Bibl. 
Institutului biblic. Pag. 84. Preţul 6 Lei. 

Rareori îi este dat unui cetitor să aile 
într'o carte mică, ceeace de cele mai multe ori 
trebue să caute în volume mari şi răzlețe. P. Cu- 
cernicul Părinte N. Popescu, profesor universitar 


CRONICA LITERARĂ 


şi membru al Academiei Române, în cărlicica de 
care vorbim ne isioriseşte viaţa şi domnia voe- 
vodului C. Brâncoveanu cu o bogăţie de date 
şi fapte, încât pentru alt autor ar fi trebuit volume 
întregi ca să sintetizeze atât de clar personalitatea 
şi activitatea marelui voevod martir, care abia 
anul trecut s'a învrednicit de o înmormântare 
vrednică de numele și gloria lui nemuritoare. 

Pe cât te vrăjeşte stilul curgător şi cronicăresc 
al P. Cucernicului autor, pe atât te minunează 
frumuseţea și bogăţia faptelor creştineşti şi româ- 
nești pe cari a avut vreme să le facă într'o viaţă de 
60 de ani Brâncoveanul Voevod. Câte biserici, 
mănăstiri şi clădiri a făcut, a reparat şi a înze- 
strat la noi şi aiurea, câte cărţi a tipărit în limba 
noastră şi în alte limbi pentru alte neamuri, cum 
şi-a crescut şi fericit numeroşii săi copii, cum a 
promovat cultura ca nimeni altul dintre voevozii 
munteni, cum l-au prins, l-au chinuit şi l-au ucis 
Turcii pe el şi pe feciorii lui, — toate trec prin faţa 
ochilor noştri sufleteşti ca un film, care adeseori 
te face să crezi că nu au putut să se întâmple 
toate în viaţa unui singur om. Şi totuşi aşa a fost, 

Un creştin care nu a cetit această carte 
modestă la înfăţişare, dar mai valoroasă decât 
multe volume mari şi grele, s'a lipsit de dulceaţa 
unui fagure de miere duhovnicească. IL. V. E. 


CARTEA SATULUI... Cei trei regi de Cezar 
Petrescu, Inima noastră de Mihail Sadoveanu, Viaţa 
creştină în pilde de Al. Lascarov-Moldovanu, Toate 
leacurile la îndemână de V. Voiculescu, Între 
gospodine de Lucia-Filimon-Ciulei, Culegere de 
coruri de N. Oancea, Vicleimul de V. loan Popa. 

lată un semn bun la hotarul culturii poporului 
românesc, Problema culturii poporului, pe cât 
mi-aduc aminte, a fost şi ea una dintre proble- 
mele ce s'au discutat sub ioate formele ei, posi- 
bile înțelegerii oamenilor noştri de cultură, fiind 
cu toţii ferm convinşi de importanţa ei actuală, şi 
de perspectiva realizărilor superioare ce le va 
opera viitorul în sufletul neamului nostru. Căci 
cultura este un proces lent de transformare inte- 
rioară. Nu se pot obţine roade imediate, cum se 
întâmplă de exemplu în procesul „civilizaţiei“, 

Dar până acum, tot ce s'a elaborat în cadrul 
acestei probleme, prin presă şi conferințe orga- 
nizate, însemna mai mult o supralicitare de „idei“ 
şi „sugestii“ ce au impresionat — vremelnic —-= 
pe cei obişnuiţi cu gimnastica lor, rămânând ca 
în urmă, ele să-și trăiască lumea lor nemuritoare 
şi reci în cerul platonic, adunate în volume de 
teorie, mari şi scumpe. S'a întâmplat aşa, cum 

foarte des se întâmplă, să se ia lucrul deandăra- 
telea. Adică, începem să facem cultură, dar fără 
„carte“, Exact ca un ministru de agricultură, care 
dorind să redreseze viaţa agricolă, în loc să pună 
la dispoziţie, sau să înlesnească agricultorilor 
uneltele perfecţionate indinspensabile acestei ope- 
rațiuni, se apucă şi scrie scrisori plugăreşti. 


Nu se poate concepe acţiunea de culturali- 
zarea temeinică a poporului fără carte. Cartea e mij- 
locul etern valabil de educaţie şi instrucţie, Cartea e 
un „pontenţial spiritual“ ce pune în mişcare toate 
facultăţile sufletului. Când colinzi pe paginile cei, 
simţi că sufletul se înalţă, inspirat de sentimente 
nobile şi puternice în zarea înseninată şi reconfor- 
tantă a valorilor intelectuale şi morale. Cartea e 
vehiculul desăvârșirii şi mântuirii vieţii noastre. 
(Vorbim, bineînţeles, de „cartea cea bună“, nu 
de „cartea otravă“ confecţionată în hruba promiscuă 
a „viperilor imoralităţii“ care inveninează şi anar- 
hizează sufletele — viaţa). 


Unul dintre valoroşii misionari ai culturii po- 
porului românesc, Di N. lorga a spus: „Cultura po- 
porului fără cărţi, pentru dânsul, nu se poate face“. 
Cuvintele savantului nosiru le servim din nou ca 
să confirme necesitatea „cărţii“ când se pune pro- 
blema culturii; dar tot deodată ele fixează şi 
„însuşirea“ indispensabilă ce trebue să o aibă 
această carte; adică să fie „scrisă pentru popor“, 
în limba înţelegerii lui; în ea să se reoglindească 
sufletul lui, în revărsările lui de „basm şi poezie“, 
de „eroism şi jerilă“, cu un cuvânt să fie cartea 
care să-i dospească viaţa lui de muncă, înfelep- 
ciune şi creiajie sănătoasă. 


Deci, cartea pentru popor, căci „acolo e un 
suflet mare care cere lumină. Acolo stau genii 
ascunse, gata să isbucnească, asemenea izvorului 
care așteaptă, în stânca uscată, lovitura de toiag 
a lui Moise. Acolo-i puterea şi viitorul nostru“. 
Şi iată, că acest imperativ mistic a fost înţeles în 
toată amploarea lui de instituția regală de cultură 
(Fundaţia culturală regală „Principele Carol“) al 
cărei patron azi este M. S. Regele Carol al Il-lea, 
ce şi-a însuşit cu demnitate atributul de „voevod 
al culturii“. Şapte volume, scrise de pene desă- 
vârşite într ale scrisului, editate în condițiuni teh- 
nice de o ireproşabilă estetică şi cu un preţ 
extrem de redus, au pornit în misiune sfântă dela 
această „Fundaţiune de cultură regală“, spre su- 
fletul şi inima poporului românesc. 


lată semnul de bun augur al neamului nostru. 
Primul pas făcut pe acest drum e semnificativ 
prin faptul că s'a ajuns la realizarea „cărţii pentru 
popor“ şi e glorios prin cuceririle ce le va face 
în viitor românismul pe frontul culturii, alături de 


J 


alte neamuri ce au înțeles mai de mult acest 


semn. 
Pr. C. ZOICAN 


Ștefan Meteş : ISTORIA BISERICII ŞI A VIEŢII 
RELIGIOASE A ROMÂNILOR DIN TRANSILVANIA 
ŞI UNGARIA. Vol. [. Ediţia Îl revăzută şi întregită. 
Arhidiecezana, Sibiu 1935. Pag. 596. Lei 280, bro- 
şată. Lei 330, legată. 

Indeosebi pentru Ardeal, Biserica a fost în 
trecut aşezământul sacru în alvia căruia s'a des- 
tăşurat întreaga noastră viaţă naţională. Sub pa- 
văza ei nebiruită ne-am păsirat limba şi legea şi 
sub inspiraţiile ei ne-am sporit şi întărit toată ze- 
strea noastră duhovnicească. 

Nu e de mirare dacă instituţia sacră şi-a 
găsit învăţaţi pe cât de numeroşi, pe-atât de stră- 
dalnici, cari să-i facă istoria, luminându-i silințele 
şi arătându-i marile ei realizări. În fruntea ace- 
stora sfau de bună seamă cei irei academicieni: 
lon Lupaş, Silviu Dragomir şi Ştefan Meteş. 

Ultimul publicase în 1918 primul volum al 
„Istoriei“ sale asupra Bisericii ardelene. N'a prins să 
tipărească şi al doilea volum. În schimb iată că d-sa 
scoate la lumină în seria didactică a Librăriei Ar- 
hidiecezane a doua ediţie a primului volum, re- 
văzută și larg întregită. În ordinea întregirilor 
amintim mai ales marele capitol asupra artei bi- 
sericeşii, precum şi seria de indice dela sfârşitul 
cărţii, indice cari dau putinţa lectorului să caute 
repede chestiunea care-l interesează din vasta 
lucrare. 

Lucrarea părintelui Ştefan Meteş este fără'n- 
doială o operă de maturitate ştienţifică. Ea e zi- 
dită pe temeiul unui vast material documentar, tâl- 
cuit cu înțelegerea obiectivă a unei minţi luminate 
şi cu sensibilitatea unei inimi care ştie să scoată 
accente emoţionanie, când e vorba de oameni şi 
epoci mari din zbuciumata noastră istorie biseri- 
cească. 

Valoarea ştienţifică a operei părintelui Şt. 
Meteş este dublată astfel prin valoarea educativă 
a ei. lată pricina pentru care suntem convinşi că 
atât preoţii, cât şi mirenii noşiri intelectuali vor 
ispiti această carte cu dragostea şi pasiunea cu 
care a fost scrisă de autor — sporindu-și astfel 
dragostea pentru sfânia noastră Biserică şi admi- 
raţia faţă de silințele şi jerifelnicia slujitorilor ei 
din trecut — preoţi şi mireni deopotrivă. 

Bucuria noastră la apariţia primului volum 
al acestei lucrări este cu atât mai mare, cu cât 
suntem informaţi că nu va zăbovi prea mult în 
manuscris nici volumul al doilea, pe care suntem 
siguri că Tiparniţa Arhidiecezană din Sibiu îl va 
îmbrăca în haină tot atât de frumoasă cum l-a 
îmbrăcat pe cel dintâi, N. C. 

CE S'A ÎNTÂMPLAT ÎN LUNA TRECUTA 


La alții 
7 d 





Stresa 


HOTĂRIREA GERMANIEI de 
a întroduce serviciul militar 
obligator şi de a se înarma la 
fel cu celelalte mari puteri — 
continuă să țină cercurile diplo- 
matice internaţionale în cea mai 
intensă agitaţie. 

Călătoria dlui Simon la Berlin 
n'a avut nici un rezultat. Adică 
a avut totuşi unul: Ministrul de 
externe al Angliei a aflat că 
Hitler nu se va opri la hotărirea 
luată în chestiunea militară, ci 
va cere, ca preţ al revenirii 
Germaniei în Liga Naţiunilor, 
retrocedarea coloniilor, a ţinutu- 
lui Memel, a coridorului polo- 
nez, Anschlussul şi alte chestii 
mărunte. .. 


Pentru tatonarea situaţiei, Lor- 
dul Eden a fost la Moscova, 
unde a fost primit cu căldură, 
ca şi la Praga. La Varşovia 
însă convorbirile au fost foarte 
reci, Polonia înțelegând să ră- 
mână alături de Germania. 

Inainte ca chestia stârnită de 
Hitler să ajungă la Liga Naţiuni- 
lor, reprezentanţii celor trei mari 
puteri — Anglia, Franţa şi Italia 
— sau întrunit la Stresa, pe 
Isola Bella a lacului Maggiore, 
unde s'au declarat solidari în 
apărarea cu orice preţ a păcii 


amenințate de Germania. lar în 
recenta sesiune a Ligii Naţiunilor, 
ținută la Geneva imediat după 
conferința dela Stresa, frontul 
păcii s'a întărit, aşa că lumea 
poate răsulla uşurată în preajma 
sfintelor Paşti. 


LA TRIESTE, unde se aşezase 
de curând ca cetăţean italian, 
a murit Alexander Moissi, desi- 
gur cel mai mare tragedian al 
lumii contimporane. 

Cariera artistică şi-a început-o 
la Viena şi Praga. Mutat la 
Berlin a jucat mult la teatrul 
lui Max Reinhardt, pe care, alături 
de celebrul regizor, l-a ridicat 
la renume european. Stăpân pe 
toate resursele marilor interpreți 


La 


BUGETUL CEL NOU a tul- 
burat iarăşi lumea slujbaşilor 
țării. Nu fiindcă li s'au amputat 
din nou salariile, ci fiindcă s'au 
tăiat mai ales din salariile celor 
mai umili şi mai credincioşi 
slujbaşi. Şi aici tot preoții sunt 
„cu crucea'n frunte“. Evident, e 
vorba de crucea tăieturii din 
leafă. Când li s'a calculat sa- 

ai celor mai dificile roluri, Ale- 
xander Moissi a cucerit admi- 
raţia Europei ale cărei centre 
le-a cutreierat pe rând — in- 
clusiv Bucureştii şi Sibiul nostru. 
Desigur nu pentru a face parale, 
ci pentru a face apostolatul celei 
mai autentice arte. 

Ca o strălucită ilustrație a 
acestui adevăr amintim, de-o 
pildă, că la Bucureşti a jucat 
pentru 4000 de Lei pe seară, 
când reţeta unei reprezentații 
era de 150,000. 

Cu Alexander Moissi moare 
Oswald din „Strigoii“ de Ibsen, 
Fedia din „Cadavrul viu“ de 
Tolstoi, Hamdet şi Othello ai 
lui Shakespheare şi alţi mulţi 
eroi însufleţiţi de celebrul tra- 
gedian. 





Alexander Moissi 


noi 


larul, miniştrii-şi spuneau: Să-l 
croim mai mic — 2000—3000 
de Lei lunar; că preoţii mai au 
ba eclejie, ba venite stolare, 
ba... le mai dă Dumnezeu 
dintr'o parte sau din alta. Acum 
s'a socotit guvernul să le mai 
iaie odată aceste „venite“ pro- 
blematice, aşa că unii slujitori 
ai altarelor vor rămânea cu 


26 


ceeace aduce patrafirul, iar dacă 
va merge tot astfel, la viitorul 
buget vor fi obligaţi probabil 
să împartă cu statul şi băncuţa 
dela Bobotează. 

Asta, fiindcă... „Biserica este 
aşezământul care ne-a salvat 
neamul de-alungul veacurilor, 
iar preoțimea este oastea care“ 
ştiţi ce spun miniştrii pe la con- 
grese sau pe la întruniri politice, 
unde cu asemenea declaraţii 
speră să ciupească ceva voturi... 


FRAUDE, FRAUDE. Cine spu- 
nea că România este ţara în 
care nu se întâmplă nimic? 
Fiindcă dacă altceva nu se prea 


CONFIGURAŢIA UNUI CA- 
BINET ITALIAN. Când se schimbă 
guvernul în Italia, lumea ştie şi 
nu prea ştie. Aiurea, în țările cu 
regim democratic, se face un 
tămbălău la ocazii de-astea, de 
s'aude-a şaptea ţară şi peste 
nouă hotare. La începutul anului 
acestuia, Ducele a făcut o schim- 
bare de guvern. Pe miniştrii obo- 
siți i-a trimes la odihnă sau la 
slujbe mai puţin supărătoare 
decât în fotoliul ministerial. In 
locul lor a chemat la treabă 
forţe noi. Cari sunt aceste „forţe 
noi“, cititorul va desluşi singur 
din lista complectă a actualului 
cabinet ministerial mussolinian, 
ce urmează aci; Preşidenţia: 
Benito Mussolini ; Subsecretari de 
stat: Medici del Vascello şi Ga- 
leazzo Ciano. Externe: Mussolini ; 
Subsecr. Suvich. Interne : Musso- 
lini; Subsecr. Guidi Buffarini. 


Colonii: Mussolini;  Subsecr. 
Lessona.  Răsboiu: Mussolini; 
Subsecr. General Baistrocchi. 
Marina; Mussolini;  Subsecr. 


Amiral Caragnari. Aeronautica: 
Mussolini: Subsecr. Gen. Valle. 
Corporaţii: Mussolini; subsecr. 
Lantini. Finanţe : Thaon di Revel; 
Subsecr. Bianchini. Educ. naţ.: 
De Vecchi;  Subsecr. Renato 

întâmplă, „se'nlâmplă“ — ca să 
zicem aşa — fraude. Cele mici, 
cari se cifrează la zeci sau sute 
de mii, nu mai emoţionează pe 
nime. Cele mai barosane însă, 
în care e vorba de milioane sau 
chiar de miliarde, stârnesc ju- 
stificate emoţii în opinia publică, 
sau chiar în parlamentul ţării. 
Fireşte şi în cazurile acestea de 
cele mai multeori  şmecherii 
„dosesc“ sau „toacă“ sumele 
defraudate, aşa că ţara rămâne 
doar cu... emoția. 

In chestia Skoda, ca şi în a 
fraudelor dela jandarmerie, lu- 
crurile par a se desfăşura altfel. 
Aici cel puţin unii dintre eroi — 


GHIVECIU 


Ricci. Agric. : Rossoni; Subsecr. 


Tassinari. Lucr. publ.: Razza; | 


Subsecr. Gigli. Comunicaţii: 


Gen. H. Cihoski, Col. Georgescu 
şi R. Boilă — vor ajunge, pe 
urma votului dat de parlament, 
în faţa justiţiei, dupăcum eroii 
celei de-a doua afaceri, în frunte 
cu Gen. Dumitrescu, şi-au făcut 
deja stagiul pe banca acuzaților 
şi nu mai aşteaptă decât sen- 
tința. 

Fireşte nu e de loc prudent 
să anticipăm sfârşitul acestor 
procese, cari au umplut câteva 
luni pagini întregi din presa 
noastră cotidiană, bucurându-ne 
prematur. Pentruca nu cumva — 
neîntâmplându-se nimic nici în 
aceste chestii — să ne pară rău 
de bucuria pripită. 


Benni; Subsecr. Venturi şi De 
Marsanich. lustiţie: Solmi: Sub- | 


secr. Tumedei. Aşadar, Ducele-i | 
titular la şapte ministere, plus | 


preşedenţia. E adevărat că are |. 


subsecretari. Dar, şi 


doi de excelenţă. Şi totuşi... 
GR. T.M. 


HĂRNICIA INIMII OME- | 


miniştrii | 4 
noştri au ; şi încă nu unu, cicam | 


NEŞTI. Puţini îşi dau seama de | . 


munca ce-o împlineşte 
noastră. Americanii 


să scoată la iveală câteva cifre 
menite să ne pue pe gânduri. 
Inima omului bate regulat, în 
condițiuni normale, cam de 72 
ori pe minut, iar aceste bățăi 
sporesc în cursul unei sforţări 
fizice neobişnuite sau în condi- 
țiuni anormale ale organismului, 
ajungând până la 100 şi chiar 
mai mult. 

În 70 de ani, inima bate în 
mijlociu de peste 3.000.000.000 
de ori. Fiecare svâcnire trece 
în artere a 20-a parte din sân- 
gele aflat în inimă în clipa aceea. 
Deci, la fiecare 70 de ani, dacă 


inima | 
pasionaţi | 
după calcule statistice, au izbutit | 





Mussolini 


sar pulea aduna tot sângele 
trecut prin inimă, s'ar forma cu 
el un lac mare, având un dia- 
metru de 220 metri şi o adân- 
cime de un metru, conţinând 
aproape 150 milioane de litri. 

Greutatea sângelui ce se stre- 
coară prin inimă la fiecare două- 
zeci de minute echivalează cu 
greutatea întregului organism, 
iar acţiunea care pune inima în 
mişcare e egală cu o cincime 
de atmosferă; de aceea presiu- 

Sanalorul de pe Monleverde 


nea acumulată într'o singură zi 
ar fi în stare să ridice 1000 ki- 
lograme la înălţimea de 18 metri. 

În 70 de ani de viaţă, totalul 
acestei presiuni acumulată într'o 
singură zi ar fi de-ajuns să ri- 
dice un vas de 900 tone lao 
înălțime de 500 metri. 


SANATORUL MUSSOLINI. 
La sfârşitul anului trecut, în 
preajma Crăciunului, s'a inau- 
gurat pe Monteverde din Roma 
cel mai mare sanator din lume, 
pentru studiul, profilaxia şi vin- 
decarea boalelor pulmonare. Îm- 
punătoarea instituţie cuprinde un 
teren de 57 pogoane, având loc 


duc daruri la casa unde sa 
născut un copil. Copiii sunt fe- 
riți de suferințe în Japonia. 

Fără duioşie, fără ingeniozi- 
tate nimeni nu se poate apropia 
de copii. 

Copilul în Franţa e adorat 
înaintea oricărei ființe. Când 
trece un copil strada — se opre- 
şte toată circulaţia. Femeia, care 
poartă în sine un prunc, este 
salutată de toată lumea. 

Ce facem noi pentru copii? 
Cine înţelege cât trebue să jert- 
fim pentru copii? 

Copiii sunt viitorul neamului. 
Creşterea şi ocrotirea lor trebue 


pentru îngrijirea a 1400 de bol- „—-- 


navi. Clădirea sanatorului a du- 
rat patru ani şi a costat 60.000.000 
lire. Ducele are de gând să mai 
construiască până în 1937 încă 
cincizeci şi opt de sanatorii si- 
milare, putând adăposti în cu- 
prinsul lor 18.686 bolnavi. 


COPILUL. Copilul e raza 
care încălzeşte sufletul întristat, 
descrețeşte fruntea, el e poezie 
şi miracol, el dă putere. Când 
vii în lumea de temperament 
divin a copiilor, pare că nu 
eşti pe pământ, Ela fost idolul 
renaşterii lui Rafael, Leonardo 
da Vinci, Tizian etc. 

Marele Kant na râs decât 
în faţa copiilor. 

Japonia e raiul copiilor. Când 
se naşte un copil, vecinii îm- 
bracă haine de sărbătoare şi 





Ceice se bucură mai grozav de 
sosirea primăverii 

Fostul Rege Albert al Belgiei 


să fie preocuparea de căpe- 
tenie a tuturor oamenilor de 
bine ai ţării. 


REVOLUȚIA NECESARĂ. Nici 
nu sa răcit trupul răposatului 
rege Albert al Belgiei și au şi 
apărut monografii asupra vieţii 
şi personalităţii sale. Cu prilejul 
morții s'au vorbit multe lucruri 
vrednice despre el. Fără ca să 
însemneze aceasta o conformare 
cu dictonul atât de cunoscut: 
pe mortuis nihil nisi bene. Căci 
regele Albert a fost într'adevăr 
un om superior. Un biograf al 
său, |. Leclercq, în cartea sa: 
Albert, Roi des Belges (Bruxelles 
Edition de la Cite chrâtienne, 
1954, pagini 234), povesteşte 
printre altele, următoarea întâm- 
plare: După moartea regelui, 
cineva întrând în biroul său de 
lucru a aflat, deschisă, pe masă 
cartea „La revolution n€cessaire“ 
de R. Aron şi A. Dandieu. Dede- 
suptul titlului regele a scris aceste 
cuvinte: „morale et spirituelle“. 
Ultimele cuvinte pe cari le-a 
scris. Linia vieţii sale, Testament . 
pentru urmaşi. Program pentru zi- 
lele de acum. O lecţie, cu adâncă 
semnificaţie. 

Viaţa veselă 


4  — Şti ce eşti? 
Un mare dobitoc. 


2  — Spunedrept, 
glumeşti ? 
— Ba, de loc! 


3  — Norocul dum- 
nitale, , . fiindcă eu nu 
ştiu de glumă)... 


ŞI BRICHETA COSTĂ 


— Ce eşti aşa supărat Isidor? 

— Cum să nu fiu! Benzina se scumpeşte din 
zi în zi. 

— Şi ce pagubă ai tu dacă se scumpeşte 
benzina ? ţi rămâne automobilul în drum? Şi de 
când ai cumpărat tu automobil? 

— Dacă n'am automobil, am brichetă, și tot 
mă costă... 


GREŞALA 


Ionescu: — - Şi ai rupt umbrela în capul lui 
Protopopescu ? 
Popescu: — A fost o greşală! 
_lonescu: — Cum, greșală ? 
Popescu: — Nu era în intenția mea să rup 
umbrela 7... 


EDUCAŢIE 


— Tată, dacă împrumut cuiva un sutar şi cer 
să-mi dea doi înapoi, asia se chiamă cămătărie ? 

— Da. 

— Dar dacă mă mulţumesc să-mi înapoieze 
tot numai un sufar! 

— Asta se cheamă prostie. 


BEŢIVUL LA MEDIC 


__ Medicul (către un beţiv care se cam codea 
să ia medicina): Ei şi D-ta, tare eşti greoiu. la 
şi D-ta doftoria asta, caşicând i-ar părea că ai 
băut un păhar de rachiu. 

- Beţivul: Nu s'ar putea, dle doctor, să beau 
un păhar de rachiu şi să mi se pară că am luat 
doctoria ? 


LA AVUT 


Trenul tocmai era să plece. Un necredincios 
care voia să facă pe glumeţul, râzându-şi de cele 
sfinte, se apropie repede de o fereastră la care 
şedea din întâmplare un credincios şi-l întrebă: 

— Scuzaţi, Vă rog, dar asta e corabia lui Noe? 

— Exact, răspunse credinciosul. Mai lipseşte 
măgarul: Poftiţi sus! 





CAFEAUA UCIGAŞE 


— i-am mai spus că nu ţiu la cafea. Tatăl 
meu a murit din cauza cafelei, 

— Dar nu se poate muri din cauza cafelei. 

— Ba da: a căzut pe el un sac de 10.000 kilo- 
grame. 


CEA CARE INCEPE 


— Prietena mea e teribil de guralivă: toată 
seara n'am putut să pronunț eu un singur cuvânt. 

— Asta fiindcă ai lăsat-o să înceapă ea 
întâiu ! 


DISTRAT 


— Ce ţipi aşa de grozav? 

— Mi-am dat cu ciocanul pe deget, să vină 
mama! 

— Se vede că n'a auzit: mai dă odată! 


HARNIC 


— Domnule doctor, de câte-ori muncesc mai 
mult la birou, capăt dureri de şale. 

— Aşa? Şi cât de des ţi se întâmplă aceasta ? 

— Nu tocmai des, domnule doctor: De două- 
ori pe an! 


CERŞITOR 


— Faceţi-vă milă, doamnă și ajutaţi-mă cu 
ceva ca să mă pot duce să-mi întâlnesc familia... 

— Şi unde ţi-e familia ? 

— La cinematograf. 


GLUMEŞTI? 


Domnul Leon, măcelarul, milionar proaspăt 
îmbogăţit, doreşte să aibă în casă şi lucruri de 
artă. E la un anticar, unde se tocmeşte pentru un 
vas grec, pe care-l găsește prea scump. 

— Aşa simplu cum pare, domnule, are însă 
mare valoare prin vechimea lui, căci e de două 
mii de ani. 

— Două mii de ani? Glumești poate. Cum 


„să aibă două mii de ani, când noi astăzi suntem 


în 4935? 

In curând va ieşi de sub tiparul Arhidiecezanei din Sibiu 


Cartea de rugăciuni 


pentru toate trebuinfele creștinului drepteredincios 


Cartea va cuprinde şi texlul sf. Liturghii, precum şi 
numeroase "cântări bisericeşti, notate de D. Cun[an. 


Paginile acestei cărți vor fi împodobite cu 


desenele artistice ale pictorului Demian. 

VIAȚA ILUSTRATĂ 


REVISTA DE FAMILIE 
APARE LUNAR 
SUB AUSPICIILE „FRAŢIEI ORTODOXE ROMÂNE“, SECȚIA SIBIU 


ABONAMENTUL PE UN AN 200 LEI. PE O JUMĂTATE DE AN 100 LEI. UN NUMĂR 20 LEI 
REDACŢIA ŞI ADMINISTRAȚIA: SIBIU, ACADEMIA TEOLOGICA „ANDREIANĂ“ 
ABONAMENTE SE POT FACE ŞI LA LIBRĂRIA ARHIDIECEZANĂ, SIBIU 


Autorii şi editurile cari vor să li se anunţe cărţile sau revistele în „Viaţa Ilustrată“, 
vor trimite redacţiei noastre câte un exemplar din aceste cărți sau reviste. 


Lia ) 


“- Recomandând „Viaţa Ilustrată“ prietinilor D-Voasiră, 
ne veţi ajuta s'o scoatem mai bogată şi mai ieftină. 


Co 


Celuice ne face 10 abonamenie plătite înainte, îi trimitem revista gratuit, 


Co 


la trimiterea banilor pentru abonament rugăm să arătaţi şi numărul sub care primiţi revista. 

TIPARUL TIPOGRAFIEI ARHIDIECEZANE SIBIU 








IN ACEST NUMĂR: 


NICOLAE COLAN: Bineţe pascaie 

DAFNA-BLAGAIANA : Vin Paşiile (poezi=) 

ILARION V. FELEA: Misterul Învierii 

DAFNA-BLAGAIANĂ : In pădure (pozzi2) 

Pr. AUREL RADU: Protzlismul lui Dosioiovstii 

p. POSSA: Duiozi2 (poezie) 

ANA TOADER: A tremural o rază (poezie) 

L. BOLOGA: La Oberammergau 

GRIGORIE T. MARCU: Antichrist trage-a moarle 

Dr. E. NICOARĂ: Hristos --- Medicul 
DAFENA-BLAGAIANĂ : Dor de mamă (poezi2) 

A. NANU: Luarea d2 p2 cruce (Cântecele Patimilor) 
H. PETRA-PETRE:CU: Peniru „Săptămâna cărţii“ 

Dr. GH. PREDA: Armonia din om şi adaptarea la viaţă 
Dr. EUGEN DOBROTĂ: La Ierusalim 


IL. V. E, Pr. C. ZOICAN şi N. C.: CRONICĂ LITERARĂ: Trecute vizii de Doamne 
și Domni;e. Viaţa şi fapteie Domnului Țării Românezii Const. Vodă Brâncoveanu. 
Carlea satului. Istoria bisericii şi a visiii religioase a românilor din Transilvania 
și Ungaria. 

N. C.: CRONICĂ EXTERNĂ : Holărârea Germaniei. La Trieste, 

NECULCE: CRONICĂ INTERNĂ: Bugetul cei nou. Fraude, fraude. 

GR. I.M. şi N. C.: GHIVECIU: Coniiguraţia unui cabinet ilaiian. Hărnicia inimii 
omeneşti. Sanatorul Mussolini. Revoluţia necesară. 


NUMEROASE ILUSTRAŢII 

PENTRU COLABORATORI 


Revista se pune sub tipar toideauna la 15 ale lunei. Domnii colaboratori 
sunt rugați să-şi frimită manuscrisele până la această dată. Rugăm articole 
scurle, scrise citej, pe o singură pagină a hârtiei. Intrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


CT 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoțite de fotogratii. 

